Ким иймондан сўнг Аллоҳга куфр келтирса – қалби иймон ила ором топа туриб, зўрланганлар бундан мустасно, – ким кўксини куфрга очса, бас, уларга Аллоҳдан ғазаб бор. Уларга буюк азоб бор (Наҳл сураси, 106-оят).\nАллоҳга рўбарў келиш қиёматда рўй беради. Қиёматни ёлғон деганлар, унга ишонмаганлар Аллоҳга рўбарў бўлишни ёлғонга чиқарган бўладилар. Бу эса, бу дунёю у дунёда уларнинг ўзига катта зиён етказади.\nМадинада нозил бўлган. 5 оятдан иборат. Ушбу сураи кариманинг номи ҳам ўзининг биринчи оятидаги «Қадр» калимасидан олинган, тўғрироғи «Лайлатул Қадр»дан олинган. Бу муборак кеча «қадр» деб аталишининг икки хил маъноси бор.\n47. Ўшанда улар дўзахда бир-бирлари ила хусумат қилурлар. Бас, заифлар мутакаббирлик қилганларга: «Албатта, биз сизга эргашувчи бўлган эдик. Энди сиз бизнинг дўзах насибамиздан бирор бўлагини даф қиласизларми?!» дерлар.\n25. Батаҳқиқ, Аллоҳ сизларга кўп жойларда нусрат берди. Ҳунайн кунида ҳам. Ўшанда сизни кўплигингиз мағрур қилган эди. Бас, сизга ҳеч фойда бермади ва кенг ер сизга торлик қилиб қолди. Сўнгра ортга қараб қочдингиз.\nАлбатта, Аллоҳ таоло Ийсо ибн Марям бу гапни ҳеч айтмаганини ва айтмаслигини ҳам жуда яхши билади. Эси бор одам бунақа гапни айтмайди. Аммо Ийсо алайҳиссаломни «худо» деб айтганларнинг қилмиши нақадар ноўрин, номаъқул ва жирканч эканини ҳаммага яна бир бор кўрсатиш учун шундай савол берилади.\nЮқоридаги оятларда бойлигига, мансабига, қувватига ишонганларнинг оқибати нима бўлганини эслатиб бўлгач, энди келаси оятларда бойлик нима-ю камбағаллик нима, уларнинг инсон нафсига таъсири қандоқ бўлади–шуларнинг баёни келади.\n6. Эй иймон келтирганлар! Ўзингизни ва аҳли аёлингизни ёқилғиси одамлару тошдан бўлган ўтдан сақланг. Унинг тепасида қўпол, дарғазаб фаришталар бўлиб, улар Аллоҳнинг амрига исён қилмаслар ва нимага буюрилсалар, шуни қилурлар.\nУшбу ояти каримадаги «содиқлар» кимлар экани ҳақида тафсирчи уламоларимиз икки хил фикр айтишган. Бир гуруҳлари «Содиқлар пайғамбарлардир», деган, иккинчи бир гуруҳлари эса «Содиқлар пайғамбарларга содиқ бўлган мўминлардир», деб айтган. Аслида, бу икки маъно бир-бирини тўлдириб келади.


"Таллинн" клуби футболчиларнинг марихуана истеъмол қилгани учун дисквалификацияга учради » Скачать музыку бесплатно новинки музыки 2016-2017\n"Таллинн" клуби футболчиларнинг марихуана истеъмол қилгани учун дисквалификацияга учради\nКомментариев: 0 Просмотров: 356 Дата: 2-01-2016, 14:00 Эстония Футбол иттифоқининг тартиб-интизом қўмитаси иккинчи лига вакили бўлмиш "Таллинн" жамоасини янада қуйи лигага сургун қилди. Бунга жамоа футболчиларининг марихуана моддалари истеъмол қилгани аниқлангани сабаб бўлган. Допинг назорати 2015 йилнинг октябрида ўтказилган бўлиб, унда "Таллинн" жамоасининг 2 футболчиси эсктаз, яна 3 нафар футболчиси марихуана моддаси қабул қилгани аниқланган.ЭФИ пресс-релизида "Таллинн" кейинги мавсумни тўртинчи лигада ўтказиши ҳақида маълум қилинган. Маълумот учун, "Таллинн" жамоасига 1911 йилда асос солинган, ўз вақтида бу жамоа 2 марта (1923 ва 1930 йилларда) Эстония чемпиони бўлган. 2002 йилда қайтадан ташкил этилган клубнинг кейинги даврдаги энг яхши натижаси 2007 йилда олтинчи ўринни эгаллаш бўлди. Жамоа 2008-2009 ва 2013-2014 йиллар мавсуми якунида лигани тарк этиб, иккинчи лигага тушганди.


Дмитрий Шокин Ўзбекистон тарихида тхэквандо бўйича биринчи жаҳон чемпиони бўлди\n11 апрел 2021, Тошкент вақти: 04:19\nЎзбекистон тарихида тхэквандо бўйича биринчи жаҳон чемпиони Дмитрий Шокин.\nДмитрий Шокин Ўзбекистон тарихида биринчи марта тхэквондо бўйича жаҳон чемпионлигини қўлга киритган спортчи бўлди.\nМиллий Олимпия қўмитаси матбуот хизматининг билдиришича, Челябинскда ўтган 2015 йилги Жаҳон чемпионатининг 17 майдаги финал ўйинларида Дмитрий Шокин ўта оғир вазн тоифасида Кот-д'Ивуар спортчиси Фирмен Зокуни енгиб, жаҳон чемпионлигини қўлга киритди. Мазкур беллашув тўрт раунд давом этган.\nДастлабки уч раундда жаҳон чемпионлигига даъвогарлар дуранг натижа кўрсатди. Шунинг учун ғолибни аниқлаш мақсадида қўшимча 4-раундни ўтказишга тўғри келди. Бу раундда Дмитрий Шокин ғалаба учун зарур бўлган баллни қўлга киритишга муваффақ бўлди.\nЧемпионатда 87 килогача бўлган вазн тоифасида эса ўзбекистонлик Жасур Байкузиев иккинчи ўринни эгаллади. Аввалроқ яна бир ўзбекистонлик тхэквондочи Никита Рафалович 74 килогача бўлган вазн тоифасида кумуш медални қўлга киритган эди.


Москвалик аёл 60 ёшда она бўлди » Ўзбекистон янгиликлари – Zamin.uz\nМосквалик аёл 60 ёшда она бўлди\nРоссия пойтахтида илк маротаба 60 ёшли аёл она бўлди, деб хабар берди “Даракчи” нашри.\n2016 йилнинг 24 май куни 60 ёшли москвалик аёл оналик бахтига муяссар бўлди. Ҳомиладорлик ЭКО ёрдамида амалга оширилган. Ҳомиладорликнинг 34 ҳафтасида кесарча кесиш операцияси ўтказилган. Чақалоқ ўғил бола бўлиб, оғирлиги 2,32 килограмм бўлган, туғруқдан кейинги илк суткада диффузли кислород ёрдамида нафас олган.\nЧақалоқ кўкрак сутини эммоқда. Ҳозирда она ва бола ўзларини яхши ҳис қилмоқда. Аёлнинг айтишича, ҳомиладорлиги енгил кечган, бошқоронғилик, шишлар уни безовта қилмаган, фақат охирги тўрт ҳафтада қон босими кўтарилган, холос.\n16:35 “Супероғир” вазн тоифасидаги бир ярим ёшли чақалоқ (фото)


Шриланка Қуръон муассасаси уюштирган мусобақада 68 та қори ва қория қатнашди\nШриланка Қуръон муассасаси Бутун дунё Таҳфизул Қуръон ташкилоти ёрдами билан Шриланка шаҳрининг Шахрон залида Қуръони Карим мусобақаси уюштирди. Унда 68 нафар қори ва қориялар иштирок етди. Мусобақа 4 йўналишда бўлиб ўтди:\n1. Қуръони Каримни ёддан ўқиш ва «Жазария» матни бўйича;\n2. Қуръони Каримни ёддан ўқиш ва айрим калималарнинг тафсирлари бўйича;\n3. Қуръони Каримни ёддан ўқиш ва «Риёзус-солиҳин» китоби бўйича;\n4. Қуръони Каримни тўлиқ ёддан ўқиш бўйича.\nМусобақани 8 кишидан иборат ҳакамлари ҳайъати кузатиб борди.\nМусобақа муносабати билан тантанали маросим ташкиллаштирилди. Унга Шриланка муфтийси ва «Уламолар жамияти» раиси Шайх Ризвон Иброҳим жаноблари, Шриланка Қуръон муассасаси бош котиби Шайх Салмон Тоҳо, Бутун дунё Ислом ёшлари кенгаши мудири Шайх Умар Идрис ҳамда бир қанча Қуръон шойдолари, ерли халқ вакиллари ва талабалар вакиллари қатнашдилар.\nСўзга чиқанлар Бутун дунё Таҳфизул Қуръон ташкилотининг дунё бўйлаб, хусусан, Шриланкада Қуръон хизмати йўлида олиб бораётган ишларини алоҳида тилга олдилар. Қуръон ёдлашнинг фазилати ҳақида гап борар экан, талабаларни Қуръонни пухта ёдлаш, ундаги гўзал хулқлар билан зийнатланиш ва жамиятда бошқаларга гўзал ўрнак бўлишда янада фаол бўлишга даъват қилинди. Маросим давомида Қуръон тиловатлари бўлиб турди. Йиғилиш сўнгида ғолибларга мукофот ва совринлар топширилди.


Халқаро мақом санъати анжуманининг матбуот маркази иш бошлади\nбилан тарқатиб бориш мақсадида Халқаро мақом санъати анжумани матбуот маркази ташкил этилди. 5 сентябрь куни матбуот маркази ўз фаолиятини ... вакиллари учун зарур барча қулайликлар яратилган. Айни пайтда матбуот марказида «Россия 1» телеканали, Туркиянинг ТРТ телекомпанияси ...\nПрезидентлар учрашувини ёритиш учун матбуот маркази иш олиб бормоқда (фото)\nЎзбекистон Президенти Матбуот хизмати томонидан ташкил қилинган матбуот маркази ўз ишини бошлади. Унинг иштирокчилари — теле ва радиожурналистлар, ... тўғридан тўғри трансляцияларни кузатиб, воқеаларни ёритиб бормоқда. матбуот марказига Ўзбекистон Республикаси Президенти ҳузуридаги Cтратетик ...\nЭмомали Раҳмоннинг давлат ташрифи муносабати билан матбуот маркази ташкил этилди\nучун Ўзбекистон Республикаси Президенти матбуот хизмати томонидан матбуот маркази ташкил этилди. Медиа майдонда телевидение, радио ва босма ... тўғридан-тўғри узатишларни кузатмоқда ва репортаж тайёрламоқдалар. матбуот марказига экспертлар — Ўзбекистон Республикаси Президенти ҳузуридаги ...


Этибор беринг, умумий баллни хисоблашда, тўғри жавоблардан ташқари енг асосий мезон бу синовга ИШЛАТГАН ВАҚТИНГИЗДИР. Яъни синовга қанча КАМ вакт ишлатган болсангиз, натижангиз янада юкори болади! Шунинг учун синовни 40 дакикадан аввал тугатган бўлсангиз , "ТУГАТИШ" тугмачасини тезроқ босинг ва натижангизни яхшилаштиринг.\nСинов натижаларини ва барча топширилган тест синовлари рейтингидаги ўз ўрнингизни Агентликнинг расмий веб-сайтида 10 кунидан сўнг "шаxсий кабинетингизга" кириб билсангиз болади.\n\tАгарда Сиз бирон бир сабабларга кўра, имтиҳон натижаларидан рози бўлмасангиз, имтиҳон ўтказилган кундан сўнг 15 иш куни ичида Сиз ЦКТнинг апелляция бўлинмасига аниқлик киритиш учун мурожаат қилишингиз мумкин. Апелляция шикояти фақат Сизнинг шаxсий иштирокингиз билан кўриб чиқилади.\n\tСиз тўплаган балларингиздан қониқмадингизми? Сизнинг балларингиз EPS-TOPIK тестларига ўтиш учун етарли эмасми? Ноумид бўлманг! Сиз тест синовларига яхшироқ тайёргарлик кўришингиз, исталган вақтингизда ва чекланмаган миқдорда қайта топширишингиз мумкин. Сизнинг рейтингдаги ўрнингиз сизнинг барча уринишларингиз орасидаги энг яxши балл билан ҳисоблаб чиқилади.\nЦЕНТР ПО КОМПЛЕКСНОМУ ТЕСТИРОВАНИЮ. 2017-2018


Ички ишлар вазири ва Бош прокурор ўзгариши кутилмоқда — Minbar\n7 мар 14:14 1 дақиқада ўқийсиз Янгиликлар\nОтабек Муродов (чапда) ва Пўлат Бобожонов.\nИчки ишлар вазирлиги ва Бош прокуратура раҳбариятида кадрлар ўзгариши кутилмоқда. Вазир Пўлат Бобожонов бошқа ишга ўтгани муносабати билан унинг ўрнига бир неча номзод кўриб чиқилмоқда.\nMinbarнинг Ички ишлар тизимидаги манбаларининг айтишича, вазир лавозимига тайинланиши эҳтимоли энг катта номзодлардан бири ҳозир Жиззах вилояти ички ишлар бошқармасини бошқараётган генерал-майор Ғайрат Қодировдир. ИИВ матбуот хизмати ҳозирча ушбу маълумотни тасдиқламади.\nИИВ Бош прокуратура Пўлат Бобожонов Отабек Муродов Ғайрат Қодиров\n20 июн 13:15 2 дақиқада ўқийсиз


Қозоғистон ИИВ ва Ўзбекистон Миллий гвардияси ҳамкорлик тўғрисида битим имзолади NUR-SULTAN. Kazinform – Қозоғистон ички ишлар вазири Ерлан Турғумбаев Қозоғистон Республикаси Миллий гвардиясига амалий ташриф билан келган Ўзбекистон Республикаси Миллий гвардияси қўмондони Рустам Жўраев билан учрашди, деб хабар беради Kazinform.\nБу йил Қозоғистон қишлоқларининг 92 фоизи ичимлик суви билан таъминланади NUR-SULTAN. Kazinform – Бу йил Қозоғистон қишлоқларининг 92 фоизи ичимлик суви билан таъминланади, деб хабар беради Kazinform.\nҚозоғистонда июл ойи бошида жуда иссиқ бўлади - синоптиклар NUR-SULTAN. Kazinform – Қазгидромет 1-3 июл кунлари кутилаётган об-ҳаво маълумотларини эълон қилди, деб хабар беради Kazinform.\nБу йил Нур-Султан шаҳрида 10 мингта ижтимоий квартира қурилади NUR-SULTAN. Kazinform – Жорий йилда Нур-Султанда 10 мингта ижтимоий квартира қурилади. Бу ҳақда шаҳар ҳокими Алтай Кўлгинов сўзлаб берди, деб хабар беради Kazinform мухбири.\nАллергиянинг қайси тури учун коронавирусга қарши эмлаб бўлмайди NUR-SULTAN. Kazinform – Қазоғистон кўп тармоқли тиббиёт маркази директорининг ўринбосари Сауле Атиғаева аллергия билан касалланганларни эмлаш масаласига изоҳ берди, деб хабар беради Kazinform.\nҚозоғистонда кеча кун давомида 134 минг киши эмланди NUR-SULTAN. Kazinform – Ўтган кун давомида 88 минг киши вакцинанинг биринчи компонентини, 46 мингдан ортиқ одам иккинчи компонентини олди, деб хабар бермоқда Kazinform.\nҚозоғистон БМТнинг кибер хавфсизлик индексида 9 поғонага кўтарилди NUR-SULTAN. Kazinform – Бирлашган Миллатлар Ташкилотининг глобал киберхавфсизлик индексида Қозоғистон 9 поғона кўтарилиб, 31-ўринни эгаллади (илгари - 40-ўрин). Бу ҳақда Халқаро электралоқа иттифоқининг 29 июн куни бўлиб ўтган конференциясида Глобал киберхавфсизлик индексининг 4-нашрининг ҳисоботида маълум қилинди, деб хабар беради Kazinform ҚР Рақамли ривожланиш вазирлигига асосланиб.\nҚозоғистон Тожикистон берадиган сувни Ўзбекистон ҳудудидан ўтказиш масаласини муҳокама қилди DUSHANBE. Kazinform- Қозоғистон Тожикистон берадиган сувни Ўзбекистон ҳудуди орқали тўсиқсиз ўтказиш масаласини муҳокама қилди6 деб хабар беради Kazinform Қозоғистон Экология, геология ва табиий ресурслар вазирлигига асосланиб.\nЕОИИ ҳудудида ягона иш қидириш тизими ишга туширилади NUR-SULTAN. Kazinform - 2021 йил 1 июлдан бошлаб Евроосиё иқтисодий иттифоқи ҳудудида ягона иш қидириш тизими - «Чегарасиз иш» ишга туширилади. Бу ҳақда Kazinform Қозоғистон Меҳнат вазирлигига асосланиб хабар беради.\nАҚШ Соғлиқни сақлаш ассоциацияси аъзоси Қозоғистондаги вакциналардан қайси бири ҳинд штаммидан яхши ҳимоя қилишини айтди NUR-SULTAN. Kazinform - Профилактика тиббиёти академияси президенти, Америка Cоғлиқни сақлаш ассоциацияси аъзоси, иммунолог Алмаз Шарман қозоғистонликлар эмланаётган вакциналарнинг асосий хусусиятларини айтиб ўтди, деб хабар беради Kazinform.\nЎзбекистоннинг барча туман ва шаҳарларида юридик хизмат кўрсатиш марказлари очилади TASHKENT. Kazinform – Ўзбекистон Президентининг «Давлат органлари ва ташкилотларига юридик хизмат кўрсатиш фаолиятини янада такомиллаштириш чора-тадбирлари тўғрисида»ги қарорига мувофиқ 2021 йил 1 октябрдан ҳудудий адлия бошқармалари ҳузурида юридик хизмат кўрсатиш марказлари (Марказлар) республиканинг барча туман (шаҳар)ларида ташкил этилади, деб хабар беради Kazinform Ўзбекистон Адлия вазирлигининг расмий huquqiyaxborot Telegram-каналига таяниб.\nҚозоғистонда коронавирусга қарши тўлиқ эмланганлар сони 2 млндан ошди NUR-SULTAN. Kazinform - Қозоғистонда 2 миллиондан ортиқ одам коронавирусга қарши тўлиқ эмланди, деб хабар беради Kazinform.\nНур-Султанда Сурия бўйича олий даражадаги халқаро учрашув бўлиб ўтади NUR-SULTAN. Kazinform - 2021 йил 7-8 июл кунлари Нур-Султанда Сурия бўйича 16-халқаро саммит бўлиб ўтади, деб хабар беради Kazinform Қозоғистон Ташқи ишлар вазирлиги матбуот хизматига таяниб.\nАвстралияда коронавирусга қарши эмланиши зарур бўлган мутахассисликлар рўйхати кенгайтирилади NUR-SULTAN. Kazinform - Австралиянинг бош вазири Скотт Моррисон мамлакатда бир қатор мутахассислар учун COVID-19 га қарши эмланиш мажбурияти жорий этилишини эълон қилди.\nҚозоғистонда бир кунда 2000дан ортиқ одамда коронавирус аниқланди NUR-SULTAN. Kazinform – Ўтган кун давомида Қозоғистонда 2016 одамда коронавирус тасдиқланди, деб хабар беради Kazinform coronavirus2020.kz сайтига асосланиб.


10 апрель 2020, 10:04\nЯна 42 кишида коронавирус инфекцияси тасдиқланди\nЯна 42 кишида COVID-19 инфекцияси аниқланиб, жами тасдиқланган ҳолатлар 624 тага етди.\nҚашқадарёда Spark автомобилида жарлик устидаги сув қувуридан ўтган ҳайдовчига 2,23 млн сўмлик жарима тайинланди. Қувур устига эса тўсиқ ўрнатилди.\n9 апрель 2020, 18:17\nБош вазир Абдулла Арипов, ИИВ раҳбари Пўлат Бобожонов, бош вазир ўринбосари Жамшид Қўчқоров ва, эҳтимол, бошқа ҳукумат вакиллари вирус блокаторларидан фойдаланишни бошлашди.\n9 апрель 2020, 17:34 1\nСоғлиқни сақлаш вазирлиги яна 8 нафар коронавирус беморининг тўлиқ соғайганини хабар қилди. Шундай қилиб, тузалганлар сони 38 нафарга етди.\n9 апрель 2020, 15:34\nТиббиёт ходимларининг коронавирус юқтириб олиши Ўзбекистонда инфекция тарқалган илк вақтларда қайд этилди. Чунки ходимлар ҳали инфекция билан яхши таниш эмас эди. Ҳозирда бундай ҳолатлар йўқ, вирус контагиозлиги яхши ўрганилди.\n9 апрель 2020, 15:10\n9 апрель 2020, 15:05\nЎзбекистонда 8 апрелга қадар автомобиллар ҳаракатланиши учун махсус рухсатнома олиш учун 194 мингдан зиёд ариза топширилди. Жами 33 мингта транспорт воситасига стикер берилди.\n9 апрель 2020, 14:55\nТошкентдаги 6-туғруқхона карантинга ёпилди. Бемор билан мулоқотда бўлган шахсда COVID-19 аниқланди.\n9 апрель 2020, 14:40 1\nТошкентда қаттиқ шамол эсиши ва қор ёғиши сабабли 44та электр станцияси ва 20 та газ тармоғида узилишлар юз берди. 148 та кўп қаватли уйга иссиқлик таъминотини етказишнинг вақтинча имконияти йўқ. Кўплаб узилишлар бўйича тузатиш ишлари тугатилган.\n9 апрель 2020, 13:40\n9 апрель 2020, 13:05\nАпрелда қор ёғиши қанчалик ноёб ҳодиса?\nАпрелда қор ёғиши ҳамда атрофнинг қор билан қопланиши — Ўзбекистон иқлими учун ноёб ҳодиса бўлиб, бу ҳолат охирги марта 2014 йилда кузатилган. Ушбу ойда яна қор ёғишининг эҳтимоли эса паст. Ўзгидромет об-ҳавонинг яқин кунларда тезда кўтарилишини башорат қилмоқда.\n9 апрель 2020, 12:29 1\nЎзбекистонда COVID-19 тест тизимларини ишлаб чиқариш йўлга қўйилди\nЎзбекистонда маҳаллий COVID-19 тест тизимини ишлаб чиқаришга эришилди. Тез орада оксигенация ниқоби, унга мослаштирилган вентури клапани ҳамда ИВЛ ускуналари учун бактериал-вирус фильтрларни ишлаб чиқиш ҳам йўлга қўйилади.\n9 апрель 2020, 12:08\nУй итларини кунига бир маротаба сайр қилдириш мумкин\nТошкент, Нукус шаҳарлари ҳамда вилоятлар марказларида уй ҳайвонлари (уй итлари)ни 100 метр атрофида кунига бир маротаба сайр қилдиришга рухсат берилди.\n9 апрель 2020, 10:57\nЭлектр таъминотини тиклаш чоралари кўрилмоқда\nҚалин қор ёғиши оқибатида дарахт шохларининг синиб, электр тармоқларига шикаст етказиши ва электр қурилмаларидаги авариявий ҳолатлар натижасида мамлакат ҳудудларида электр энергияси етказиб беришда узилишлар пайдо бўлган. Жойларда таъмирлаш-тиклаш ишлари олиб борилаётганлиги айтилди.\n9 апрель 2020, 10:42\nЧирчиқдаги ноқонуний тикувчилик цехи бўйича жиноий иш очилган\nЧирчиқ шаҳридаги «Азия» тўйхонасида ташкил этилган тиббий ниқоблар тикувчилик цехи фаолияти юзасидан жиноий иш очилган. Солиқ қўмитаси цехда карантин қоидалари ва санитария талаблари қўпол равишда бузилганлигини айтмоқда.\n8 апрель 2020, 19:42 4\nЧирчиқ шаҳрида жойлашган «Азия» тўйхонасида ноқонуний равишда фаолият олиб бораётган тикувчилик цехи аниқланган. Назорат тадбири давомида 130 мингдан ортиқ тайёр тиббий ниқоблар топилган.\n8 апрель 2020, 18:37\nЎзбекистон президенти коронавирусдан вафот этган 40 яшар беморнинг оила аъзоларига ҳамдардлик билдирди. Шавкат Мирзиёев фуқароларни тартиб-интизомга қатъий риоя қилиб, ўринсиз ваҳимага тушмасликка чақирди.\n8 апрель 2020, 17:24\n26 нафар шофирконлик Учқудуқдаги олтин конида ноқонуний қазиш ишларини ўтказаётганда ушланди. Улар ниқобсиз бўлгани учун қўшимча жавобгарликка тортилди.\n8 апрель 2020, 16:36\nЧироқчи туманида Nexia автомобилининг дарахтга бориб урилиши оқибатида икки киши ҳодиса жойида вафот этди, жароҳатланганлар ҳам бор.\n8 апрель 2020, 15:58\nТашқи ишлар вазирлиги Ўзбекистонга қайтишни истамаган шахслар мамлакат фуқаролигидан маҳрум қилиниши ҳақидаги хабарларни инкор қилди.\n1 … 107 108 109 110 111 112 113 … 447


Трамп афроамерикалик эркакнинг ўлими ортидан полицияни тугатишни рад этди - Daryo\n17:11, 09.06.2020 19811\nТрамп афроамерикалик эркакнинг ўлими ортидан полицияни тугатишни рад этди\nАҚШ ҳукумати полицияни тугатмайди ёки уни молиялаштиришни қисқартирмайди. Бу ҳақда АҚШ президенти Дональд Трамп Оқ уйда ҳуқуқни муҳофаза қилувчи органлар вакиллари билан бўлиб ўтган учрашувда маълум қилди, деб ёзмоқда «РБК».\n«Полиция молиялаштиришдан маҳрум қилинмайди, бизнинг полициямиз тугатилмайди», — деди Трамп. Унинг таъкидлашича, АҚШ полицияси мамлакатга «тинчликда яшашга» имкон беради, «полициянинг 99 фоиз ходими эса зўр кишилар».\nҚайд этилишича, аввалроқ полиция бюджетини қисқартиришга Нью-Йорк мэри Билл Де Блазио ва Вашингтон мэри Мюриэл Баузер ваъда берган. Полиция томонидан 25 май куни қўлга олиниши чоғида афроамерикалик Жорж Флойд вафот этган Миннеаполисда эса шаҳар кенгаши маҳаллий полицияни тарқатиб юборишни таклиф қилган ва бунинг учун овоз берган. Аввалроқ Жорж Флойд вафотидан сўнг Миннеаполис расмийлари полицияга бўғиш усулини қўллашни тақиқлашга қарор қилган.\nМавзуга доир: АҚШдаги қора танли кишининг ўлими учун полицияни жазолаш ҳақидаги петиция рекорд даражада овоз тўплади\nМиннесота штатидаги Миннеаполис шаҳрида 25 май куни Жорж Флойдни қўлга олиш чоғида полициячилардан бири бўғиш усулини қўллаган ва Флойднинг нафас ололмаётгани ҳақидаги сўзларига эътибор бермаган. Флойд ҳушидан кетган, кейин эса касалхонада вафот этган.\nФлойдни қўлга олиш жараёни акс этган видео тарқалгач, Миннеаполисда, кейин эса АҚШнинг бошқа шаҳарларида норозилик намойишлари бошланди. Баъзи шаҳарларда намойишлар полиция билан тўқнашувларга ва талончиликка айланиб кетди, шу сабабли шаҳарлар маъмуриятлари бир муддат давомида комендантлик соати жорий қилишга, шунингдек, Миллий гвардия аскарларини жалб қилишга мажбур бўлди. Бундай чоралар Нью-Йорк ва Вашингтонда ҳам қўлланилган.\nМавзуга доир: Оқ уй АҚШда ирқчилик мавжудлигини тан олди\n17:35, 10.10.2020 116783\n23:11, 16.09.2020 47869\n20:24 Бугун 66\n20:12 Бугун 3063\n20:02 Бугун 1857\n19:59 Бугун 9662\n12:25, 20.10.2020 100376\n12:22 Бугун 88047\n22:59, 19.10.2020 72969\n22:14, 20.10.2020 72833


Татьяна Каримова ва Лола Каримова президент қабрига гулдаста қўйди (Видео)\n10:27 / 07.09.2016\nЎзбекистон биринчи президенти Ислом Каримовнинг қабрини унинг беваси ва кенжа қизи зиёрат қилишди. "Ўзбекистон" телеканалида бу жараён тасвирлари берилди.\nТатьяна Каримова ва Лола Каримова-Тиллаева Шоҳи Зинда мажмуасида Россия президенти Владимир Путин ҳамда Ўзбекистон бош вазири Шавкат Мирзиёев билан биргаликда марҳумни хотирлаш маросимида иштирок этишган.\nЎзбекистоннинг биринчи президенти Ислом Каримов 2 сентябрь куни инсультдан кейин вафот этди. Марҳум 3 сентябрь куни ўз она шаҳри Самарқандга, Шоҳи Зинда мажмуаси ҳудудидаги Ҳазрати Ҳизр қабристонига дафн этилди.\nЛола Каримова Татьяна Каримова\nТатьяна Каримова Ислом Каримов қандай ота, қандай бобо бўлганини айтиб берди\n«Ислом Каримов гул совға қилишни хуш кўрар эдилар»\n«Қандай лавозимда ишламасинлар, ҳеч қачон ваколатларини суиистеъмол қилмаганларига гувоҳман» - Татьяна Каримова\nТатьяна Каримова Ислом Каримов билан қандай танишганини сўзлаб берди\n«Оташ каби ёниб, ўзгалар йўлини ёрит!» - Татьяна Каримова биринчи президентнинг болалик йиллари ҳақида маълумот берди\nЎФА «Навбаҳор» ва «Бунёдкор» жазоланиши бўйича баёнот берди - Савол жавобсиз қолди


Қашшоқлик даражаси нима дегани? – UFQ\nTOPICS:истеъмол саватииқтисодиётқашшоқлик даражаси\n16.01.2018 | 158\nҚашшоқлик – бу ҳаёт учун муҳим бўлган, энг зарур минимал эҳтиёжларни қондира олмайдиган, ишга лаёқатли бўлиб, ўз наслини давом эттириши мумкин бўлмаган шахс ёки ижтимоий гуруҳни иқтисодий ҳолатининг ўзига хос хусусиятидир.\nҚашшоқлик нисбатан бир тушунча бўлиб, маълум бир жамиятдаги умумий ҳаёт стандартларига боғлиқ. Маълум бўлган қашшоқлик меъёрларининг асосини, пул таъминоти кўрсаткичларини умумлаштирувчи, масалан, энг минимал даражада имконияти бўладиган оилавий даромад ёки истеъмол харажатларининг минимал миқдори каби кўринишда бўлади.\nХудди марксистларники каби, ғарб либерал назариясида ҳам, қашшоқлик, шахс ёки унинг оиласи асосий ҳаётий эҳтиёжларни қондириш учун восита йўқ бўлган холатини англатади.\nТурли мамлакатларда ва турли хил тарихий даврларда, бу эҳтиёжлар турли йўллар билан баҳоланади.\nМутлақ қашшоқлик, аҳолининг турли гуруҳлари даромадларининг маълум бир минимал қийматга етиб бормаганлиги билан изоҳланади, энди у расмий равишда энг кам иш ҳақи ҳисобланади.\nНисбатан қашшоқлик, ёки совет терминологиясида, ишчиларнинг нисбий қашшоқлиги – бу шахснинг ёки оиланинг даромади маълум бир мамлакатнинг ўртача даромадидан ёки харажатларидан пастроқ бўлиши тушунилади. Яъни, одамлар очарчиликда қолмайдилар, аммо “ўртача пастда” яшайдилар, ўзларини кўп нарсадан маҳрумдай ҳис қиладилар.\nҚашшоқлик даражаси– бу аҳоли жон бошига тўғри келадиган, хаёт кечириш учун даромади паст бўлган, одамлар сонининг бутун аҳолига нисбатидир.\nКашшоқлик чуқурлиги– бу кабағал оилаларнинг хаёт кечириш учун энг кам даромаддан ҳам пастга тушиб кетиш даражасидир.\nФақирликнинг чегараси– камбағаллик чегарасининг 50% дан, яъни истеъмол минимумидан ошмайдиган жонбоши даромади.\nҚашшоқликни ўлчаш осон эмас. Учта асосий ёндашув мавжуд. Улардан бири асосий озиқ-овқат, асосий эҳтиёж ва кийим-кечак истеъмолини аҳоли томонидан баҳолашдир. Бу, энг қўпол ва истеъмолнинг турли даражаларини инобатга олмайдиган ёндашувдир. Масалан, агар 10 млн. аҳолиси бўлган осиё мамлакатларидан бири 10 млн тонна гуруч ишлаб чиқаради ёки олиб кирадиган бўлса, демак, битта фуқаро учун кунига 2,7 кг гуруч тўғри келади. Бу оз эмас бўлиб,очарчилик хақида мулоҳаза юритиш шарт бўлмайди. Худди шу каби, эҳтимол Россияда ҳам, агар бутун истеъмол қилинадиган картошка, нон ва макаронларни ҳисобга олинса кўринади. Бу, албатта, ўтган асрлардаги кўрсаткичларга ўхшайди, бироқ маҳсулот ва товарларнинг реал истеъмол қилинишини ҳисобга олинса, истеъмол саватчаси ва истеъмол (яшаш учун) минимуми деб аталадиган тушунча келиб чиқади.\nИккинчи ёндашув – аҳолини рўйхатга олиш маълумотлари асосида давлат статистика органи, масалан “Росстат” (собиқ Давлат статистика қўмитаси) томонидан белгиланадиган ва аҳоли ўртасида даромадлар ва харажатлар бўйича расмий статистик маълумотдир. 2003 йилда 44,5 мингдан ортиқ оилаларнинг сўнгги йирик тадқиқотлари ўтказилди (НОБУС “Аҳоли фаровонлиги ва унинг ижтимоий дастурларда иштироки” мавзусидаги Миллий сўров натижалари асосида).\nБу каби статистик сўровномалар, “мини-рўйхатга олиш”лар жамоатчилик фикрини ўрганиш эмас, улар фақат масаланинг амалий томони билан боғлиқ, яъни, сиз қанча даромад оласиз, қанча сарф қиласиз ва ҳоказо.\nНиҳоят, учинчи ёндашув – бу даромад ва харажатларнинг жисмоний кўрсаткичларини эмас, балки моддий бойликлари, моддий муаммолари ва турмуш тарзи кўрсаткичларини баҳоловчи оммавий сўровлар.\nКўп ҳолларда қашшоқлик таҳлил қилинганда, қашшоқлик тарқалишининг халқаро мезонларини, хусусан, БМТнинг тавсияларини қўллайди. Бирлашган Миллатлар Ташкилоти Тараққиёт Дастури 1990 йилдан буён, халқаро таққослашлар учун Жаҳон банкининг мезонлари – харид қобилияти паритетининг миқдори, АҚШ доллари миқдорида қўлланилади.\nШундай қилиб, аҳоли жон бошига кунига 1 доллардан камроқ истеъмол сарфи қашшоқликни англатади. Кариб денгизи учун кунига 2 доллар камбағаллик чегараси қабул қилинади, Шарқий Европа ва МДҲ учун – 4 АҚШ доллари. Баъзан бир кунига 1; 2,15 ва 4,3 доллар даражаси қўлланилади.\nЖаҳон иқтисодиётига ўтиш даврида бўлган мамлакатларда қашшоқлик даражасини қиёслаш учун, камбағаллик чегараси АҚШда бир киши учун кунига 2,15 АҚШ долларини ташкил этади. Яъни, чегараси, оилавий даромад ойига ҳар бир оила аъзоси учун камида 65 АҚШ долларини ташкил этади.\nУкраинадан ташқари, МДҲнинг аксарият мамлакатларида, минимал истеъмол қийматларининг нархини ҳисоблаш орқали, қашшоқлик чегарасини қуришда асос қилиб олинади. Беларусияда камбағаллик чегараси яшаш учун энг кам миқдордаги бюджет ҳисобланади.\nИстеъмол савати– республикада юзага келган муайян шарт-шароит ва хусусиятларга таянган ҳолда, маълум бир вақт мобайнида, инсоннинг маълум функционал эҳтиёжларига жавоб берадиган, илмий жиҳатдан асосланган товар ва хизматлар мажмуидир. Истеъмол саватини яратишда унинг вакиллик тамойилидан фойдаланилади; унда мавжуд бўлган имтиёзлар ва хизматлар инсоннинг нормал ҳаёти учун зарур бўлган барча истеъмол мажмуаларини ифодалайди.\nИстеъмол саватчаси қуйидаги маҳсулот ва хизматларни ўз ичига олади:\n– Кийим, чойшаб, поябзал;\n– Дори-дармонлар, санитария-гигиена воситалари;\n– Мебель, маданий – маиший ва хўжаликда фойдаланиладиган буюмлар;\n– Уй-жой ва коммунал хизматлар;\n– Маданий-маърифий тадбирлар ва дам олиш;\n– Маиший хизматлар, транспорт, алоқа;\n– Болаларни мактабгача таълим муассасалари учун харажатлар;\n– Тўловлар ва мажбурий бадаллар.\nИстеъмол саватларини баҳолаш учун товарлар ва хизматларнинг ўртача нархи ҳар қандай савдо товарларини: чакана, индивидуал, қишлоқ хўжалиги маҳсулотлари бозорида савдони ҳисобга олган ҳолда қўлланилади. Савдо-сотиқда бирор товар бўлмаган тақдирда, унинг нархи муқобил савдо турлари билан ҳарид қилиниши мумкин бўлган нархларни ҳисобга олади.\nМинимал истеъмол бюджети, истеъмол баҳосидаги ўсишни ҳисобга олган ҳолда, зарур бўлганда қайта кўриб чиқилади, лекин ҳар чоракда камида бир марта, ҳар чоракнинг сўнгги ойидаги ўртача нархлар қўлланилади.\nИқтисодий имкониятлари қуйи бўлган давлат, ижтимоий сиёсатни амалга оширишда фойдаланиладиган бундай энг муҳим меъёрга мос келади.\nИстеъмол минимуми – бу аҳолининг ҳаёти ва соғлиғини таъминлаш учун зарур бўлган энг паст даражадаги моддий маҳсулот ва хизматлар тўплами.\nМинимал истеъмол бюджети- бу, истеъмол минимуми қийматининг хажми, шунингдек мажбурий тўловлар ва бадалларнинг қиймати ҳисобланади.\nМинимал истеъмол бюджетларини ҳисоблашда ижтимоий меъёрларнинг ўзига хослигини ҳисобга олган ҳолда, минимал истеъмол бюджетини аниқлашнинг асосий концептуал ва методологик ёндашувлари асос қилиб олинади. Истеъмол минимуми, минимал истеъмол бюджетига нисбатан кўпроқ ўртача илмий жиҳатдан исботланган, ўртача меъёрларга эмас, унинг энг паст (физиологик) даражасига йўналтирилган бўлиб, товарлар ва хизматлар мажмуи миқдорини бир қисмини камайтириш ва ҳар бир гуруҳдаги маҳсулот-вакилларнинг сонини акс эттиради.\nҚашшоқлик даражаси – аҳоли (уй хўжаликлари) умумий камбағаллик чегарасидан паст бўлган харажатлар (даромад) даражаси, умумий аҳоли (уй хўжаликлари)га нисбатидир.\nЖамоатчилик фикрини ўрганиш сўровномалари натижаларига кўра, халқ қашшоқликни энг асосий муаммо ва доимий ташвиш, хавотир, хукуматдан норозилик деб ҳисоблайди. Турли сўровномаларда уни – яшаш учун керакли воситаларнинг етишмаслиги, кам даромадлар, оиланинг камбағаллик ҳолати, кабағаллик ва қашшоқликда яшовчи инсонлар сони кўплиги деб аташади. Бозор ислоҳатлари билан шуғулланувчи назарётчилар капитализмга ўтишнинг дастлабки йилларида аҳоли ўртасида қашшоқлик даражаси ўсишини олдиндан огоҳлантиришади, лекин кейинчалик қашшоқликни келтириб чиқарадиган “чириган” режалаштирилган буйруқбозлик иқтисодиёти билан таққослаганда, нисбатан шиддат билан ўсадиган самарали бозор иқтисодиётини олдиндан башорат қилишган. Бироқ, буларни ҳеч қайси бири содир бўлмади. Қашшоқлик энг асосий муаммо сифатида пост-совет жамиятларида сақланиб қолмоқда.\n2017 йил учун истеъмол савати: таркиби\nНоми Ўлчов бирлиги Истеъмол хажми (йилига ўртача бир киши учун )\nМеҳнатга лаёқатли аҳоли Нафақахўрлар болалар\nНон маҳсулотлари (нон ва макарон маҳсулотларини ун, дон, нўхат, мош, гречка, ловия, ва х.к.) кг 126,5 98,2 76,6\nКартошка кг 100,4 80,0 88,1\nСабзавот ва полиз экинлари\nкг 114,6 98,0 112,5\nМевалар кг 60,0 45,0 118,1\nШакар ва кондитер маҳсулотлари шакар ҳисобидан кг 23,8 21,2 21,8\nҚўшма маҳсулотлари кг 58,6 54,0 44,0\nБалиқ маҳсулотлари кг 18,5 16,0 18,6\nСут ва сут маҳсулотлари сут ҳисобидан кг 290,0 257,8 360,7\nТухум дона 210,0 200,0 201,0\nЎсимлик ёғи, маргарин ва бошқа ёғ-мой маҳсулотлари кг 11,0 10,0 5,0\nБошқа хилдаги озиқ-овқат маҳсулотлари (туз, чой, зираворлар) кг 4,9 4,2 3,6\n2.Ноозиқ- овқат маҳсулотлари\nУстки қалин кийим гуруҳидаги (Верхняя пальтовая группа) Дона/ Бир йил 3/7,6 3/8,7 3/2,6\nУстки костюм- кийим гуруҳи (Верхняя костюмно платьевая группа) Дона/ Бир йил 8/4,2 8/5,0 11/2,0\nИч кийим Дона/ Бир йил 9/2,4 10/2,9 11/1,8\nПайпоқ ва шунга ўхшаш буюмлар (Чулочноносочные изделия) Дона/ Бир йил 7/1,4 4/1,9 6/1,3\nБош кийим ҳамда галантерия товарлари ва буюмлари Дона/ Бир йил 5/5,0 4/5,6 4/2,8\nОёқ кийим Дона/ Бир йил 6/3,2 6/3,5 7/1,8\nМактаб-ўқув қуроллари Дона/ Бир йил 3/1,0 3/1,0 27/1,0\nЧойшабли буюмлар Дона/ Бир йил 14/7,0 14/7,0 14/7,0\nМаданий-майиший ва хўжалик учун мўлжалланган товарлар Дона/ Бир йил 19/10,5 19/10,5 19/10,5\nБиринчи навбатда зарур бўладиган санитария ва дори-дармон буюмларари Бир ойда ноозиқ-овқатларига кетадиган харажатлархажмидан фоиз хисобида 10 15 12\nУй-жой Умумий майдони м2 18 18 18\nМарказий иситиш тизими Бир йилда Гкал 6,7 6,7 6,7\nСовуқ ва иссиқ сув таъминоти ҳамда оқава сув Суткаси литр 285 285 285\nГазтаъминоти Бир ойида куб. м 10 10 10\nЭлектроэнергия Бир ойда кВт.с 50 50 50\nТранспорт хизматлари Бир йиллик қатнов 619 150 396\nМаданий хизматлар Бир ойда кўрсатиладиган хизматларнинг умумий харажатлар фоиз хисобидаги хажми 5 5 5\nБошқа турдаги хизматлар Бир ойда кўрсатиладиган хизматларнинг умумий харажатлар фоиз хисобидаги хажми 15 15 15\n1.Барановский М.О. “Методические подходы к оценке уровня жизни населения Украины”\n2. Воронкова О.В. “Подходы к определению и измерению бедности”\n3. Голубенко И.Е. “Критерии уровня бедности”\n4. Ратгайзер В.М. “Стоимость жизни и ее измерение”\n5. Ржаницына Л.С. “Вопросы теории и практики сокращения бедности в России”\nUfq.uz томонидан рус тилидан таржима қилинди


Клиник синовларга асосланиб, ремдесивир даволаниш муддатини 5 кунга қисқартириши маълум қилинди.\nҚўшма Штатларда ремдесивир препаратидан амбулатор шароитда фойдаланишга тўла рухсат берилди. АҚШ Озиқ-овқат ва дори-дармон бошқармасининг айтишича, препарат коронавирусдан тузалиш муддатини 5 кунга қисқартиради. Дори Қўшма штатларда майдан буён фавқулодда вазиятларда ишлатилиш ҳуқуқига эга эди.\nРемдесивирни 12 ёшдан катта ва вазни камида 40 килограмм бўлган беморларга бериш мумкин. Дорининг 5 кунлиги, яъни бир курси хусусий суғурталовчилар томонидан 3,120 доллардан, давлат етказиб берувчилари томонидан 2,340 доллардан сотилмоқда.\nБу дори шу ойнинг бошида коронавирусдан даволанган президент Дональд Трампга ҳам берилган.\n“Ремдесивирнинг тан олиниши тасодифий танланган енгил ва оғир ҳолатдаги коронавирус беморлари билан 3та клиник синовдан ўтказилди. Дори ўзининг муҳим жиҳатларини намоён қила олди. Тадқиқотлардан бири ремдесивир касалликдан тузалиш муддатини 15 кундан 10 кунга туширишини кўрсатди”, - деб изоҳ бермоқда Озиқ-овқат ва дори-дармон бошқармаси.\nАввалроқ ЖССТ ремдесивир 6 ойда давомида дунёнинг 30 дан ортиқ давлатида тадқиқ қилинганини, унга 11 мингдан ортиқ бемор жалб этилганини ва дори COVID-19 беморларини даволашда самарасиз деб топилганини маълум қилганди.


«Иннопром»: маҳсулотлар намойиши, ўзаро мулоқот ва ҳамкорлик майдони\nБугун пойтахтимиздаги «Ўзэкспомарказ»да «Иннопром» халқаро саноат кўргазмаси ўз ишини бошлади.\nЎзбекистон Республикаси Инвестициялар ва ташқи савдо вазирлиги ҳамда Россия Федерацияси Саноат ва савдо вазирлиги ҳамкорлигида ташкил этилган мазкур кўргазмада Ўзбекистон, Арманистон, Беларусь, Германия, Қозоғистон, Қирғизистон, Россия, Франция каби давлатлардан саноат компаниялари вакиллари, ишбилармонлар иштирок этмоқда.\nХалқаро кўргазма «Жаҳон саноат ишлаб чиқариши ўсиш драйверларини изламоқда», мавзуидаги бош стратегик сессия билан бошланди.\nСессияда Ўзбекистон Республикаси Бош вазирининг ўринбосари – инвестициялар ва ташқи савдо вазири Сардор Умурзоқов, Россия Федерацияси саноат ва савдо вазири Денис Мантуров, Қозоғистон Республикаси Бош вазирининг ўринбосари Роман Скляр, Беларусь Республикаси саноат вазири Пётр Пархомчик ва бошқалар мазкур нуфузли халқаро кўргазма мамлакатлар ва компаниялар ўртасида саноат кооперациясини кенгайтириш, саноатни ривожлантириш ва қўшма корхоналар ташкил этишда муҳим аҳамият касб этишини таъкидлади.\nТаъкидлаш жоизки, Ўзбекистон Республикаси Президенти Шавкат Мирзиёев томонидан мамлакатимизда энг қулай сармоявий муҳитни яратишга устувор аҳамият қаратилмоқда. Шу боис сўнгги йилларда мамлакатимизда жадал ижтимоий-иқтисодий ривожланиш ва иқтисодиётни либераллаштириш, мутлақо янги инвестиция ва ишбилармонлик муҳитини яратиш, иқтисодиётни янада интеграциялашга қаратилган кўплаб ишлар амалга оширилди.\nБош вазир ўринбосари Сардор Умурзоқов қайд этганидек, мамлакатимизда бизнесга солиқ юки камайтирилиб, инвесторлар учун қўшимча имтиёз ва преференциялар жорий этилди. Ўз навбатида, ташқи савдо режимини либераллаштириш бўйича ишлар олиб борилмоқда. Хусусан, кўплаб турдаги маҳсулотларга олиб кириладиган божхона тўловлари ва акциз солиқлари сезиларли даражада камайтирилди ёки бутунлай бекор қилинди. Импорт бўйича барча миқдорий чекловлар ҳам бекор қилинди.\nАҳамиятли жиҳати, 2010 йилдан Россиянинг Екатеринбург шаҳрида анъанавий ўтказиб келинаётган мазкур халқаро саноат кўргазмаси мамлакатимизда илк бор ташкил этилмоқда. Унда 20 давлатдан 1 минг 100 дан ортиқ корхона ўз маҳсулотларини намойиш этмоқда.\n– Тошкентда ушбу йирик тадбирни ўтказиш тасодиф эмас, чунки Ўзбекистон бошқа давлатлар ва ҳамкорлар учун ўз имкониятларини кенгайтирмоқда, – деди Россия Федерацияси саноат ва савдо вазири Денис Мантуров. – Мамлакатда жуда катта ишлар амалга оширилмоқда. Ҳозирги кунда Ўзбекистон ва Россия компаниялари иқтисодиётнинг турли тармоқларида йирик ҳамкорлик лойиҳаларини амалга оширмоқда. Ўзбекистонда ташкил этилган ушбу кўргазмада Россиянинг 300 компания ва корхонаси ўз маҳсулотларини намойиш этмоқда.\n«Ўзэкспомарказ»да иштирокчи корхоналарнинг машинасозлик, металлургия, энергетика, ахборот технологиялари, фармацевтика ва тиббиёт соҳаларида эришган ютуқлари тақдим этилган.\n– Бугунги халқаро кўргазмада уюшма таркибидаги 70 дан ортиқ корхона қатнашмоқда, – деди “Ўзчармсаноат” уюшмаси бошқарма бошлиғи Шуҳрат Алиев. – Спорт, мўйна, шунингдек, жундан тайёрланган маҳсулотларга кўргазма иштирокчиларининг қизиқиши ортмоқда. Ўйлайманки, бу ерда ҳам келишувларга эришамиз. Биз 20 йилдан буён россиялик ишбилармонлар билан ҳамкорлик қиляпмиз. Яқинда Россияда бўлиб ўтган кўргазмада ҳам ўзаро ҳамкорлигимизни янада мустаҳкамладик. Бундай саъй-ҳаракатлар маҳсулотларимизнинг экспорт салоҳиятини оширишга хизмат қилади.\n– Кўргазмада коронавирусга қарши профилактика ва даволаш бўйича ишланмаларимизни тақдим этаяпмиз, – деди Беларусь Миллий академияси Физиология институти илмий котиби Маргарита Досина. – Бу кислород-гелийли аралашмаси ва ниқобли кондиционер каби ишланмалардир. Кислород-гелийли аралашма нафас олишда ёрдам беради. Аралашманинг 30 фоизи кислород ва 70 фоизи гелийдан иборат. Шифокор ва хирургларнинг “қизил ҳудудлар”да доимий ниқоб тақиб юришида айнан шу ниқобли кондиционер ишланмалар фойда беради. Бундан ташқари, бўйин учун мўлжалланган кондиционерли ускуна, қўл телефонларини зарарсизлантирадиган махсус ишланмалар ҳам шулар жумласидандир.\n«Иннопром» халқаро саноат кўргазмаси 7 апрелга қадар ўз ишини давом эттиради.\nНасиба ЗИЁДУЛЛАЕВА, Аъло АБДУЛЛАЕВ (сурат), ЎзА


Келин бўлсаммикан ёки рўза тутсаммикан?\n388 Ўқиш режими + -\nБолалигимдан ҳар йили Рамазон ойида 30 кун рўзани тўлиқ тутиб келганим учун рўза тутмайдиганлар кўзимга ғалати кўринарди. Бирор кун рўзани қазо қилганларга эса «иродасиз» деб «тамға» қўярдим. Аммо ҳали бола эканлигим, ҳаётнинг аччиқ-чучугини татиб кўрмаганим менга панд берган экан.\nАгар ўша пайтда менга кимдир «Кун келиб, ўзинг ҳам рўзаларни қазо қиласан» деганда, шубҳасиз, у одам билан муроса қилмаган бўлардим. Аммо кунлар, ойлар ва йиллар ўтиб, мен ҳам улғайдим. Қизлик унвонидан маҳрум бўлиб, келинлик мақомига эришдим. Келин бўлиш қийин дейишганида бу дангасаларнинг баҳонаси холос, деб ўйлардим.\nАммо шахсий тажрибамда синаб кўрилгандан кейин ўша машҳур фикрга мен ҳам қўшилдим. Келинликнинг гашти ва муслиманинг одати қуёшдан аввал уйғониш. Бу қийин иш эмас, чунки ҳамиша шундай бўлган. Аммо қизлик уйимизда бомдод намозини адо этиб бўлиб, Қуръон ўқиб, саловат айтиб, қуёш чиқишини кутиб ўтирардик.\nКейин эса суннатга мувофиқ қайлула уйқусидан баҳраманд бўлардик. Яна ҳамма билан баравар туриб, ишга, ўқишга кетаверардик. Бироқ келинликда ҳаммаси ўзгача бўлди. Бомдод азони айтилиши билан таҳорат олиш учун эмас, кўча ҳовлига сув сепиб супуриш учун шошилиш керак. Чунки эркаклар масжидга ўтаётганда эшик олди аллақачон сув сепилиб, супурилган бўлмоғи даркор!\n«Алҳамдулиллаҳ, қутулдим» дейсиз, тонг қоронғусида зўрға кўзингиз илғаб, кўчаларни супуриб бўлгандан сўнг, энди намоз ўқисам ҳам бўлади, деб таҳоратга шошасиз. Аммо уйдагилардан кимдир ҳовлига чиқади: ― Ҳалиям ҳовлига сув сепмадингизми, тонг ёришай деяпти.\nХўп, дейсиз-у, челакка сув тўлдиришга тушасиз. Ичингизда эса потирлаётган қуш каби «Бомдод қазо бўлмасайди» деган таҳлика бор! Эсонлик билан катта ҳовлига сув сепилди, супурилди. Югуриб ҳаммомга ошиқасиз.\n«Келин, чой кеч қоляпти-ку, биз бу пайтда нонушта қиламиз». Қани, ҳаддингиз сиғиб, намозга кеч қоляпман, деб айта олсангиз. Айтолмайсиз. Чунки бу хонадонда ҳеч ким умрида бирор ракъат намоз ўқимаган. Додингизни тушунишмайди. Хуллас, нонуштага берилган «буюртма»ларни бажариб қарасангиз, қуёш уфқдан бош кўтариб турибди.\nКайфиятингиз – бир тийин. Чунки шу ёшга кириб, бирор марта уйғоқ бўла туриб намозни қазо қилмагандингиз. Бу хонадонга битта катта «минус». Меҳрингиз бир оз камайди. Қилмоқчи бўлган хизматларингизни хаёлингизда санай бошладингиз. Иштаҳасиз нонушта дастурхонига ўтирмоқчи бўласиз. Ахир у сизнинг шундай катта йўқотишлар эвазига тайёрлаган нонуштангиз, сиз унга ҳақлисиз.\nАммо дастурхонда аллақачон ҳеч нима йўқ! «Келин, эрингга олиб қўйганмидинг, бизникида шунақа, катта-катта ейилади, катта-катта иш қилинади. Қолмаган бўлса, бошқалатдан пиширасан». Йиғлаворишимга озгина қолди. Чунки ишга кетадиган вақт бўлиб қолган. Ҳадемай, турмуш ўртоғим уйғониб, нонуштага ўтиради.\nШоша-пиша яна ошхонага кираман. Мақтанмай-ку, яхшиям пазандаман, бир зумда йўқ нарсани бордай қилиб, яна нонушта тайёрлайман. Ҳаммомдан чиқиб, нонуштага ўтирган хўжайиним «Кўк кўйлагимни дазмоллаганмисан?» деб сўраб қолди.\n«Йўқ, оқи тайёр, кўкини кеча кечқурун ювгандим-ку!» дейман гуноҳкорона. «Мен кўкини кияман бугун, тез-тез бўл, ишга кеч қоламан». Эндигина оғзимга солмоқчи бўлган луқмамни қайтариб жойига қўяман. Хонамга кириб, тез-тез дазмол ураман.\nНонуштани хотиржам тамомлаб, қайтган эрим мендан сўрайди : «Ишга бирга кетамизми? Пешинга овқат қилиб бўлдингми?» Уйда шунча одам бўла туриб, ўзим емайдиган пешиндаги овқатни мен пиширишим кераклигини эшитиб, бақирворай дедим.\nЎзи бомдодни қазо қилганимнинг алами ҳам етиб турганди. Йўқ, ҳали, дея олдим, холос. Бўлмасам, ўзинг кетарсан, тузукроқ овқат қилгин. Мантими, чучварами. Бўпти. Эримнинг оғзидан шунчаки чиқиб кетган бу икки сўз, менинг уч соат вақтимни олди. Нонуштани қилишга улгурмадим, фақат идишларини ювдим, холос. Орада пешиндаги овқат 12 га тайёр бўлиши кераклиги ҳақида буйруқ олдим.\n«Келин, дарвозахона ҳозир салқин, жойни ўша ерга тайёрланг». Мен довдираб қолдим. Кўп қаватли уйда яшаганимиз учун таом ейиладиган жой «кўчиб юриши»ни биринчи кўришим эди. «Хўп» дедим-у, нима қилиш кераклигини қайнимдан сўраб олдим.\nЕртўладан гилам олиб чиқиб, дарвозахонага солиб, устига айвондан хонтахта олиб келиб, ёнига тўртта кўрпача олиб чиқиб солиш керак экан. Ҳа, айтишни унутибман, бу хонадонда озодаликка жуда катта аҳамият берилар экан. Ҳар сафар овқатдан сўнг дастурхон ювилиб, келаси овқат маҳалгача дазмолланган бўлиши керак. Хуллас, амаллаб тушликни қилиб олдик.\nТўғрироғи, мен учун бу ҳам нонушта, ҳам тушлик бўлди. Қорним очиб кетганидан келинлар уялиши керак, деб ўйламабман ҳам, уйдагилар айтишганидек, «катта-катта» еяверибман. Пешинги идишларни ювиб бўлдим. Бугун ишхонадан гап эшитишим аниқ. Майли, деб ўйладим, тез намозларимни ўқиб олсам, кечроққача ишлаб келаман.\nЭнг муҳими уйдагиларни хурсанд қилдим. Пиширган чучвараларимни хомлигида санамаган эдим, аммо ўйлаганларим бир тийин бўлиб чиқди. Чунки мен ҳали таҳорат олмай туриб, қайнонам ишдан келдилар. Бу катта, 13 кишилик хонадонда битта қайнонам кўчада ишлайдилар, қолганлар уйда тирикчилик қилишади. Уларга олиб қўйилган таомни тез иситиб, алоҳида жой тайёрлаб кўнгилларини олдим. Яна идишлар ювилди. Менга қийин бўлгани, бизнинг кўп қаватли уйда бўлгани каби бу ерда иссиқ сув йўқ. Идишлар, сув иситилиб, ёзнинг иссиғида ҳам, қишнинг совуғида ҳам, ҳовлида ювилади.\nХуллас, пешин вақтидан ҳам оғиб бораётган бир пайтда, қайнонам, «Келин, куни билан нима қилдингиз? Деразалар артилмабди-ку!» деб қолдилар. Куни билан нима қилганим ҳақида ўйлаб қолдим. Овқат!\n«Ҳозир, ойижон» дедим-у, дарров қўлимга латта олиб, деразаларни артишга тушдим. 8 сотихли ҳовлининг гир айлана уйларининг деразаси тугай демасди. Мен чарчадим. Аммо на илож!\nҲамма ором учун хонасига кириб кетди. Биргина мен қўлимда латта, кўзимда ёш билан ишимни қилишда давом этяпман. Шартта латтани қўйдим-у, таҳорат олиб, энди хонамга кириб кетаётгандим, дарвозадан меҳмонлар кириб келишди. Кутиб олдим, жой тайёрладим. Одатдагидек, келинларга хос хизмат қилдим. Асрга яқинлашиб қолди.\nАммо мен ошхонадаман! Деразалар ҳам охиригача артилмаган, намозлар ҳам ўқилмаган. Ўзимдан умримда илк бор кўнглим тўлмади. Хуллас, меҳмонлар кечки овқатни еб, кейин кетишди. Мен эса кечки идишларни ювиб бўлиб, «нонуштага сомса қилиб қўйинг» деган буйруққа биноан, ҳамон ошхонадаман.\nЭрталаб 3:30 да турганим учун кўзларим юмилиб кетяпти. Ишдан қайтган турмуш ўртоғим билан, агар овқат тепасидагини инобатга олмасак, ҳали кўришганим йўқ. Сомсам нечада пишаркин? Ҳали ҳаммомда кирларим ҳам бор. Кеча ювганимни эса дазмол қилишим керак.\nХуфтонни ўқий олармикинман? Умуман, бугун ухлайманми ўзи? Эртага ишга бораманмикин? Шу каби саволлар хаёлимда ғужғон ўйнай бошлади. Хонадондагиларнинг барчаси яна ором олиш учун хоналарига кириб кетишди. Айтишларича, улар вақтли туришлари керак экан. Мен-чи? Кунлар ва ойлар ўтиб, мен бу хонадоннинг одамларига, анъаналарига кўника бошладим.\nРамазон келди. Умидим Рамазонда тўлиқ ибодат қилиш ва хонадонимдагиларга инсоф сўраш эди. Лекин муносабат умуман ўзгаргани йўқ. Чунки улар ўзлари рўза тутмас эдилар. Мен бир ҳафтада бўларим бўлиб, чўзилиб қолдим.\nЧунки қариндошларникида бўладиган йиғинларга тоғора пишириш ҳам менга «Рамазон бонуси» эди. Бошим айланиб, кўзим тинди. Врачлар рўза тутиш мумкин эмаслигини, организм уйқусизлик ва ҳолсизликдан толиққанини айтишди.\nБир мен эмас, минглаб ўзбек келинлари учун оддий ҳол бўлган бу вазият аслида динимиз учун мусибатдир. Чунки Аллоҳнинг ҳузурига борганда «Нега яхши келин бўлмагансан?» дейилмайди.\nЎқилмаган намозлар сўралади, тутилмаган рўзалар сўралади. Биламан, ота-онага, хусусан, эрнинг ота-онасига қилинган хизматлар ҳам савоб. Улар ҳам динимизда улуғланади. Аммо муслима келинларни тушуниб, ибодати учун кераклича вақт ва имконият ажратишларини барча қайноналардан сўраб қоламиз! Аллоҳ уларга офият берсин!\nТаваккулда тўғри бўлсак...\nИслом ва бошқа динларда рўза, Яратганга ибодатларнинг энг муҳими бўлиш билан бирга, инсон саломатлиги учун ҳам жуда фойдали ҳисобланади. Бир ойлик рўза тутиш давоми...\n00:58 / 06.03.2017 39073\nЮзни оқартириш ва таранглаштириш учун ниқоб Бунинг учун қуйидагилар керак бўлади уч ош қошиқ атиргул суви бир ош қошиқ крахмал ярим стакан давоми...\n05:35 / 21.09.2018 1333\nБир мукотаб Али розияллоҳу анҳунинг олдига келиб «Мен келишилган маблағни топиб беришдан ожиз бўлдим. Менга ёрдам беринг», деди. «Сенга Расулуллоҳ соллаллоҳу давоми...\n05:25 / 26.10.2017 4452\nИкки белбоғ эгаси\nНабий соллаллоҳу алайҳи васаллам қавмини Исломга даъват қилгач, Қурайш отабоболарининг динини тарк қилишни хоҳламасдан даъватни қабул қилишмади. Янги диндан давоми...\n07:57 / 19.02.2017 3107\n11:53 / 22 сентябрь 138\n19:42 / 15 сентябрь 245\n20:00 / 07 сентябрь 312\n11:17 / 14 январь 85160


Финляндияда мингга яқин аҳоли эмлашдан кейинги ножўя таъсирлар туфайли товон пули талаб қилди\nФинляндияда мингга яқин одам эмлашдан кейинги ножўя таъсирлар туфайли товон пули талаб қилди\n5 Dekabr 21:26 COVID-19\nCOVID-19 ВАКЦИНАЦИЯ КОВИД КОМПЕНСАЦИЯ НОЖЎЯ ТАЪСИР ФИНЛЯНДИЯ ЭМЛАШ\nМингга яқин Финляндия аҳолиси расмийлардан COVID-19 га қарши эмланганидан кейин ножўя таъсирлар учун товон тўлашни сўради.\nYle томонидан хабар қилинган.\nФинляндияда жами саккиз миллиондан ортиқ коронавирусга қарши эмлаш амалга оширилди.\nФинляндия фарматсевтика хавфини суғурталаш компанияси маълумотларига кўра, бугунги кунга қадар бир неча юз кишига компенсатсия тўланган. Асосан енгил ва тез ўтадиган аломатлар учун.\nВакцинациядан кейин жиддий асоратлар, соғлиқни сақлаш органларининг таъкидлашича, жуда кам учрайди ва янги ҳолатлар қайд этилмаган.\nВакцинага жиддий аллергик реакциялар 100 000 кишидан бирида қайд этилган. Вакцинанинг иккинчи дозасидан кейин ҳар беш минг кишидан бири миёкардитни ривожлантирди.\nЎзбекистонда COVID-19 ни аниқлаш учун тезкор тестлар бепул ўтказилди\nЎзбекистонда коронавирус билан касалланганлар сони\nЎзбекистонда 5 миллион доз ковид-19 вакцинаси ишлатилган\nЎзбекистонда вакцина етарли эмас


ЙЎЛКИРАНИ КЎТАРИШ ТУГУЛ ҲАЛИ ЙЎЛОВЧИ ТАШИШГА ҲАМ РУХСАТ БЎЛГАНИ ЙЎҚ\nБир неча кун аввал ижтимоий тармоқларда “Қарши-Бешкент” йўналишидаги “Дамас” ҳайдовчилари 3 минг сўмдан йўловчи ташиётгани, сунъий равишда кўтарилган йўлкира аҳоли эътирозига сабаб бўлаётгани ҳақида хабар тарқалганди. Ушбу постга вилоят транспорт бошқармаси қуйидагича муносабат билдирди:\n“Аввало шуни айтиш жоизки, мамлакатимизда коронавирус тарқалишининг олдини олиш мақсадида эълон қилинган карантин сабаб барча кўринишда йўловчи ташишга чеклов ва тақиқ жорий қилинган. Республика махсус комиссиясининг 2020 йил 30 мартдаги тегишли қарори бунга асос бўлиб хизмат қилади. Ваҳоланки, бу тартиб ҳали расман бекор қилингани йўқ.\nҚолаверса, йўловчи ташиш учун лицензияга эга бўлган таксиларга белгиланган талаблар бўйича етказиб бериш хизмати кўрсатишгагина рухсат берилган, холос.\nБу ҳақда вилоятимиздаги йўловчи ташувчи барча корхоналар қатъий огоҳлантирилган, транспорт воситаларини (автобуслар, микроавтобуслар, элтиб бериш хизмати кўрсатмайдиган енгил автомобиллар) йўналишларга чиқармаслик сўралган.\nАммо бугунги кунда йўловчи ташиш билан шуғулланаётган айрим ҳайдовчилар карантин талабларига хилоф иш тутишмоқда. Мазкур ҳолат уларни Ўзбекистон Республикаси Маъмурий жавобгарлик тўғрисидаги кодекси 54-моддаси 2-қисми (эпидемияга қарши курашиш қоидаларини бузиш) билан жавобгарликка тортишга асос бўлади.\nБу каби қоидабузарликларни аниқлаш ва айбдорларни жазолаш ҳуқуқ-тартибот органлари, хусусан, ички ишлар ходимларига юклатилган.\nЙўлкира масаласига келсак, мавжуд қонунчиликка кўра, вилоятимизда муайян йўналишлар учун йўловчи ташиш тарифлари тегишли ҳудудий комиссия қарорига кўра белгиланади.\nАмалдаги тарифларга ҳали расман ҳеч бир ўзгартириш киритилмади. Бу вазиятда ҳам такси ҳайдовчилари йўлкирани ўзбошимчалик билан ошириб олгани ойдинлашади”.


«Ўзбекистон ҳаво йўллари» Boeing-767 ўқув-машғулот симулятори билан таъминланади\n22:28 / 28.02.2017\nЖорий йилнинг март ойида «Ўзбекистон ҳаво йўллари» МАК Канаданинг САЕ компаниясининг Boeing-767 Full-flight-симуляторини (FFS) олади.\nБу тренажёр ёрдамида авиакомпания учувчилари бу турдаги самолётларни учириш малакаларини мустаҳкамлайдилар.\nFFS Boeing-767 тренажёри авиацион тренажёрлар ишлаб чиқаришда етакчи ҳисобланган САЕ компаниясининг энг янги ишланмасидир. У замонавий дастурий таъминот, визуаллаштириш ва 6 та эркинлик даражасига эга ҳаракатчан тизимлар билан жиҳозланган, унда парвознинг ҳам ердаги, ҳам ҳаводаги турли сценарийлари бўйича машғулот ўташ мумкин. Бундан ташқари, симуляторнинг компьютер тизимига киритилган маълумотлар базаси унда дунёнинг исталган нуқтасига хаёлан парвоз қилиш ва дунёнинг кўплаб аэропортларида учиб-қўнишга имкон беради.\nТренажёрни техник қўллаб-қувватлаш учун 1-босқичда канадалик мутахассислар томонидан миллий авиакомпаниянинг ўқув-машғулот марказида авиакомпаниянинг 8 нафар муҳандиси ўқитилади ва улар FFS’га мустақил хизмат кўрсатишга рухсат оладилар.\nБугунги кундан МАКнинг тренажёрлар мажмуасида Боинг-757, А320 ва Ил-114-100 самолётларининг тренажёрлари мавжуд. Бу қурилмалар авиакомпанияга нафақат ўз учувчиларини, балки хорижий авиакомпаниялар учувчиларини ўқитиш бўйича хизматларни таклиф қилишга имкон беради.\nЯнги симуляторнинг жорий йилнинг июнида ишга туширилиши режалаштирилган.


Биринчи лига. "Насаф-2" навбатдаги ғалабасини қўлга киритди\n4 май, 2017, 21:40\nБугун Ўзбекистон Биринчилиги 8-тур учрашувида “Насаф-2” жамоамиз Ёзёвоннинг “Ёзёвон-Лочинлари” жамоаси билан куч синашди.\nУчрашув қизиқарли ва муросасиз тарзда кечди. Дастлабки дақиқалардан майдонда ташаббусни ўз қўлига олган футболчиларимиз рақиб дарвозаси олдида кетма-кет хавфли вазиятларни вужудга келтиришди. Аммо ўйинчиларимизда дарвозани ишғол қилишда совуққонлик етишмади. Ҳисоб ўзгармасдан қолаверди.\n“Ёзёвон-Лочинлари” жамоаси катта босим остида қолгани боис, хатога йўл қўйишди. Учрашувнинг 24-дақиқасида Мақсадбек Ибрагимов ўз дарвозасини ишғол қилиб қўйди – 1:0.\nБу голдан руҳланган жамоамиз футболчилари яна ҳужумларга зўр беришди. Меҳмонлар бутун жамоа бўлиб ҳимояланишга мажбур бўлишди. Имкон бўлганда улар қарши ҳужумлар ташкил қилишди. Шундай давом этган учрашувнинг биринчи бўлимида дарвозаларга бошқа голлар киритилмади.\nИккинчи бўлим ҳам муросасиз курашларга бой бўлди. Учрашувнинг 73-дақиқасида меҳмонлар вакили Исломжон Назиров ҳисобни тенглаштиришга эришди – 1:1.\nҒалаба учун катта иштиёқ билан майдонга тушган футболчиларимиз бу ҳисобдан тушкунликка тушишмади. Аксинча катта куч билан олдинга ташланишди. Ўйиннинг сўнгги дақиқалари жуда ҳаяжонли кечди. Учрашувда тўхталишлар ҳам, огоҳлантиришлар ҳам бўлди.\nУчрашув ҳаками ўйиннинг асосий вақтига 3 дақиқа қўшиб берди. Бу дақиқаларда ўйин асосан меҳмонлар дарвозаси олдида кечди. Ўйиннинг сўнгги сониясида Самандар Шукруллаев ўзини кўрсатди. Жарима майдони яқинида тўпни қабул қилиб олган ушбу ўйинчимиз бироз олдинга бориб, ўткир бурчакдан дарвозага зарба йўллади. Бу зарбани дарвозабон Жасурбек Абдуллаев қайтара олмади – 2:1.\nШундай қилиб, Нурали Султонов шогирдлари бўлмиш “Насаф-2” жамоамиз бу турда муваффақиятга эришди ва ўз ҳисобига қимматли уч очкони ёздириб қўйди.\nЖамоамиз навбатдаги 9-тур учрашувини сафарда Нукуснинг “Орол” жамоасига қарши ўтказади. Учрашув 11 май куни бўлиб ўтади.\nЎзбекистон Биринчилиги, 8-тур\n“Насаф-2” (Қарши) – “Ёзёвон Лочинлари” (Ёзёвон) 2:1 (1:0)\n04.05.2017. “Насаф” ФМ майдони. 17:00да\nБош ҳакам: Игорь Гормашев (Тошкент)\nҚанот ҳакамлари: Шавкатжон Файзиев (Жиззах), Феруз Достонов (Жиззах)-1т\nНазоратчи: Марат Исмоилов (Тошкент)\nГол: Мақсадбек Ибрагимов (автогол), 24’-1:0, Самандар Шукруллаев, 90+3’-2:1 – Иcломжон Назиров, 73’-1:1\n“Насаф-2”: 25.Абдувоҳид Неъматов, 5.Отабек Комилжонов, 8.Шохмалик Комилов (33.Алпомиш Миров 70), 10.Сардоржон Абдухолиқов (19.Амир Хошимов 64), 16.Наврўзжон Изатиллаев, 17.Достонбек Бердиқулов, 22.Элбек Отақулов, 27.Сардорбек Тўраев (24.Орифжон Муродов 65), 28.Ойбек Бозоров, 34.Илҳомжон Алижонов (с), 42.Самандар Шукруллаев.\nЗахира: 30.Амирбек Лутфуллаев, 9.Жамшид Абдуллаев, 18.Саъддам Тўхтаев, 20.Фаррух Абсаломов.\n“Ёзёвон Лочинлари”: 12.Жасурбек Абдуллаев, 2.Азамжон Холматов, 4.Улуғбек Олимов, 6.Умиджон Хошимов (77.Садорбек Ахмадалиев 58), 7.Зохиджон Исмоилов (9.Исломжон Назиров 67), 10.Шахбоз Абдурахмонов, 11.Бекзод Махпиримов (с) (70.Атхам Ахмаджонов 75), 16.Мақсадбек Ибрагимов (8.Бунёд Абдуманнонов 32), 17.Жаҳонгир Дадабоев, 18.Ёқубжон Эралиев, 20.Отабек Махаммаджонов.\nЗахира: 1.Баходиржон Йигиталиев, 14.Давронбек Холматов, 19.Шамил Маъмуржонов.\nОгоҳлантириш: Ойбек Бозоров 70, Отабек Комилжонов 87, Наврўз Изатиллаев 89.


Месси бугунги ўйинни ўтказиб юборади. Футболчи...\n10.03.2018 16:24 0 230\nМесси ва унинг оиласи.\n«Барселона» ҳужумчиси Лионель Месси «Малага»га қарши бўлиб ўтадиган Ла Лиганинг 28-тур учрашувида майдонга туша олмайди.\nИспан нашрларининг хабар беришича, аргентиналик футболчи оиласида учинчи фарзанд дунёга келиш арафасида. Шу сабаб унга сафар ўйинига бормасликка рухсат берилган. Лионель ва унинг рафиқаси Антонелла Рокуццонинг Тиаго ва Матео исмли икки нафар ўғли бор.\nМессининг ўрнини қайдномада ҳимоячи Йерри Мина эгаллайди. «Малага» — «Барселона» учрашуви бугун Тошкент вақти билан 00:40да бошланади.\nМесси Ла Лига\nСпорт 15/01, 02:50\n«Аноэта қарғиши» тугатилди. «Барселона» 11 йиллик қора анъанасини йўққа чиқарди


Дунёдаги энг хавфли касблар ўнлигиHaqida.net\nHome Dunyo Дунёдаги энг хавфли касблар ўнлиги\nДунёдаги энг хавфли касблар ўнлиги\nИстиқболда ҳар қандай касб ҳам хавфли бўлиши мумкин. Ҳатто бухгалтерга ҳам давлат томонидан жиддий жарима белгиланиши, менежер эса зўравон мижозга йўлиқиши ҳеч гап эмас. Қийин дамлар ҳаммада бўлади, бироқ хатолар кечирмайдиган касблар ҳам бўлади. Бу ерда гап директор билан ёқимсиз суҳбат эмас, инсон ҳаёти ҳақида бормоқда. Don'tPanic дунёнинг энг хавфли 10 касби ҳақидаги маълумотлари билан бўлишди. Бу касбларни танлашдан аввал кўп марта ўйлаб кўринг.\nИлон заҳри йиғувчиси\nМутахассис ўз кунини хавфли илонлар билан бирга ўтказиб, уларнинг заҳарини қўлда тортиб олади. Кенг кўламли хавфсизлик чораларига қарамай, доим қандайдир кутилмаган кўнгилсизликлар рўй бериб туради.\nБу касбни аниқ оддий деб айтиб бўлмайди. Тахминан 90-йиллар охирида АҚШда буқалар пойгаси кенг танила бошлаган. Чавандоз атиги 8 сониялик чиқиши учун катта суммани қўлга киритиши мумкин бўлган. Статистикага кўра, рейдер ҳар 15 чиқишида тахминан 1 марта жиддий жароҳат олар экан.\nЖуда қийин ва хавфли иш. Кончилар ҳатто барча хавфсизлик тизимлари билан таъминланган шароитларда ҳам ўз ҳаётларини хавф остига қўйишади. Уларга ҳар куни хавф соя солади: катта чуқурлик, атрофдаги юқори ҳарорат, портлашлар, кўчкилар, метан ва газдан заҳарланиш эҳтимоли…\nТимсоҳлар билан курашувчи (рестлер)\nҲа, бу дунёдаги энг кенг тарқалган бўлмаса-да, ҳақиқатда мавжуд касб. Тимсоҳларнинг оғзига қўрқмасдан бош суқувчи ботирларни Осиёда кўриш мумкин — Бангкок ҳайвонот боғида бундай шоулар доимий тарзда ўтказилади.\nЎт ўчирувчилар барча мамлакатларда жуда яхши тайёргарликдан ўтишади. Шундай бўлса-да, ўтдан қўрқмас жасур курашчилар ҳар куни хавф остида меҳнат қилишади.\nБанкларни ўмариш фақат жангари фильмларда бўлади, деб ўйлайсизми? Аслида инкассаторлар ҳақиқатда ўз ҳаётларини хавф остига қўйишади. Навбатдаги ҳужум қачон амалга ошишини ҳеч ким билмайди…\nПолиция ходими мураккаб вазиятда ўз ҳаётини хавф остига қўймай иложи йўқ, чунки унинг тўғридан-тўғри вазифаси — тинч аҳолини ҳимоя қилиш. Шимолий Американинг кўп мамлакатларида қайноқ нуқталардаги аскарлардан кўпроқ полициячилар ҳалок бўлади.\nОғир ва кўпчиликнинг эътиборидан четда қолган иш. Ўрмончилар деярли ҳамма нарсани назорат қилиб бўлмайдиган қалин дарахтзорларда меҳнат қилишларига тўғри келади. Болта ва арра билан ишлаш хавфли, дарахтни назоратдан чиқариш ҳам хавфли, умуман ҳар куни хавф остида ишлаш жуда қийин.\nБу соҳа вакиллари бировнинг ҳаётини сақлаб қолиш учун ўз ҳаётларини хавф остига қўйишади. Энг қийини, соҳил бўйида ишлайдиганларга: статистикага кўра, қутқарувчиларнинг аксарият қисми айнан денгизда ҳалок бўлар экан.\nНефть қудуқларини бурғиловчи\nБу иш учун жуда яхши ҳақ тўланади, шунинг учун кўпчилик унинг қанчалик хавфли бўлиши мумкинлигини унутади. Бурғиловчилар ҳар куни ёнувчан ва жуда заҳарли моддалар билан курашишига тўғри келади – бу эса катта хавф дегани.\nПрокуратуранинг эшак гўшти ва сўконғич ҳоким ҳақида баёнотлари, Олимпиадасиз Россия, 4 муддатга отланаётган Путин ва бошқалар


Клопп: Вау! Қандай ўйин! «Ливерпуль» - «Манчестер Сити» тарихий ўйин бўлди\nЎйинларни футбол мураббийи ёки мухлис сифатида томоша қилиш мумкин.\n«Ливерпуль» клуби бош мураббийи Юрген Клопп жамоасининг ғалабасини изоҳлаб берди. Учрашув «Энфилд» стадионида бўлиб ўтди ва майдон эгаларининг 4:3 ҳисобидаги ғалаба билан якун топди.\n«Ўйинларни футбол мураббийи ёки мухлис сифатида томоша қилиш мумкин. Мен иккинчисини танлаган бўлар эдим. Икки жамоа майдонда борини бериб ўйнашди. Ушбу ўйин тарихий бўлди ва келгуси 20 йил шу ҳақида гапирилади. Зеро ҳаммаси шунга бормоқдаки, «Манчестер Сити» ушбу мавсум мағлубиятга учрамайди.\nУчрашувни бутун дунё томоша қилди. Футболчилар айнан шунинг учун ҳам бутун юраги билан ўйнашди. «Ливерпуль» жамоаси бугун қай даражада ўйнади, билмадимку. Аммо рақиб учун жиддий муаммолар яратдик. Ўйиннинг охиридан хавотир олганим йўқ. Чунки мен футболчиларимни анчадан буён биламан ва улар бунга йўл қўйишмас эди.\nЖамоалар ўзида маҳорат ва тайёргарликни жам қилса, мана шундай баҳслар юзага келади. Ушбу ўйин менга жуда ҳам манзур бўлди», - дейди Клопп\n«Сити» мухлислари «Уиган»га қарши ўйинда тартибсизликни юзага келтиришди (фото)


Associated Press: АҚШ қарийб 20 йил деганда Баграм аэродромини Афғонистонга топширди\n28 май 2022, Тошкент вақти: 05:48\nҚарийб 20 йил деганда АҚШ ҳарбийлари Баграм аэродромини тарк этди. Бу ҳақда Associated Press агентлиги хабар бермоқда.\nБаграм аэродроми АҚШ Толибонни ағдариш ҳамда 2001 йилнинг 11 сентябрида Америкага қарши террор ҳужумларини амалга оширган “ал-Қоида” жангариларини қўлга олиш учун олиб борган ҳарбий амалиётлар эпицентри бўлиб келаётган эди.\nИсмини ошкор қилмаслик шарти билан сўзлаган икки АҚШ расмийси аэродром тўлалигича Афғонистон Миллий хавфсизлик ва мудофаа кучларига топширилганини айтган.\nРасмийлардан бири, шунингдек, АҚШнинг Афғонистондаги бош қўмондони генерал Остин Миллер “ҳали ҳам кучларни ҳимоя қилиш учун барча имконият ва ваколатларни ўзида сақлаб қолганини” айтган.\nМиллер жума куни Афғонистон президенти Ашраф Ғани билан учрашди. Президент саройи “Twitter”да Ғани билан Миллер “АҚШнинг Афғонистонга кўрсатаётган доимий ёрдами ва ҳамкорликни, хусусан, мудофаа ва хавфсизлик кучларини қўллаб-қувватлаш масаласини” муҳокама қилгани ҳақида ёзди.\nУчрашувнинг бошқа тафсилотлари очиқланмади. Шундай бўлса-да, АҚШ аллақачон Афғонистон миллий хавфсизлик кучларини молиялаштириш учун 2024 йилгача ҳар йили қарийб 4 миллиард доллар тўлашга рози бўлган. Ҳеч ким Миллернинг Ғани билан учрашувини хайрлашув деб атамаган бўлса-да, Баграм аэродроми бўшатилгани фонида учрашув хайрлашув бўлганини хулоса қилиш мумкин.\nБу орада Афғонистоннинг Баграм бўйича туман маъмури Дарвиш Рауфий Америка ҳарбийлари бир кеча-кундузда маҳаллий расмийлар билан келишмасдан олиб чиқиб кетилганини, натижада жума куни эрта тонгда ўнлаб талончи базага тўсиқсиз кирганини айтди.\n“Улар тўхтатиб қолинди, баъзилари ҳибсга олинди, қолганлари эса базадан чиқариб юборилди”, деди Рауфий Associated Press агентлигига берган интервьюсида.\nУнинг сўзларига кўра, кўп ўтмай Афғонистон Миллий хавфсизлик ва мудофаа кучлари аэродромни назоратга олган ва талончилар қўлга олинган.\n“Афсуски, америкаликлар Баграм тумани расмийлари ёки ҳоким билан ҳеч қандай келишувсиз кетишди”, деган Рауфий.\n“Ҳозирда Афғонистон хавфсизлик кучлари базанинг ичида ҳам, ташқарисида ҳам назоратни қўлга олган”.\nМудофаа вазирининг матбуот котиби ўринбосари Фавод Омон эрта тонгда содир бўлган талон-тарож ҳақида ҳеч нарса демади. Котиб база топширилганини айтди ва Афғонистон Миллий хавфсизлик ва мудофаа кучлари уни “ҳимоя қилади ва терроризмга қарши курашда фойдаланади”, дейиш билан чекланди.\nТолиблар Американинг Баграм аэродромидан чиқиб кетганини мамнуният билан кутиб олишди. Жангари гуруҳ матбуот котиби Забиҳуллоҳ Мужоҳидин “Twitter”да буни “ижобий қадам” деб атади ва “мамлакатнинг барча ҳудудларидан хорижий кучларни олиб чиқиб кетишга” чорлади.\nАҚШнинг аввалги маъмурияти Толибон билан Американинг барча қўшинларни Афғонистондан олиб чиқиб кетиш тўғрисида шартнома имзолаган эди.\nБаграм аэродроми бўшатилгани АҚШнинг Афғонистонда қолган 2 500 – 3 500 нафар аскарининг сўнгги гуруҳи мамлакатни тарк этгани ёки жўнаб кетиш арафасида эканидан далолат беради.\nПрезидент Жо Байден қўшинлар 11 сентябргача олиб чиқиб кетилишини ваъда қилган эди.\nАпрель ойи ўрталарида Вашингтон Американинг “абадий уруши” тугатилишини маълум қилган эди. Бундан кўп ўтмай, АҚШ аскарлари ва 7000 га яқин НАТО давлатлари юборган қўшинлар 4 июль – Америка Мустақиллик кунига қадар олиб чиқиб кетилиши қисман аён бўлган эди.\nНАТО аскарларининг аксарияти жорий ҳафта ҳолатига кўра Афғонистонни тинчгина тарк этган. Associated Press томонидан таҳлил қилинган бир нечта ҳукумат баёнотлари шуни кўрсатадики, Европа қўшинларининг аксарияти ими-жимида Афғонистондан олиб чиқиб кетилган.\nАҚШ хавфсизлик нуқтаи назаридан келиб чиқиб, сўнгги америкалик аскар Афғонистонни қачон тарк этишини очиқлашдан бош тортиб келади.\nҚолаверса, айни пайтда Кобулдаги Ҳамид Карзай халқаро аэропортини ҳимоя қилиш борасида музокаралар давом этмоқда. Айни пайтда аэропортни Туркия ва АҚШ аскарлари қўриқламоқда. Ушбу ҳимоя “Қатъий қўллаб-қувватлаш” миссиясида белгиланган бўлиб, бугунги кунда айнан шу миссия тугатилмоқда.\nАэропортни муҳофаза қилиш бўйича Туркия ва Афғонистон ҳукумати ва эҳтимол АҚШ ўртасида янги шартнома имзолангунича “Қатъий қўллаб-қувватлаш” миссияси узайтирилишини кутиш мумкин.\nШунингдек, АҚШ Афғонистон пойтахтидаги йирик элчихонасини ҳимоя қилиш учун 650 га яқин аскарни мамлакатда қолдиради. Уларнинг қолиши тўғрисида Афғонистон ҳукумати билан икки томонлама шартнома имзоланиши кутилмоқда.\nАҚШ ва НАТО қўшинлари олиб чиқиб кетилар экан, Толибон мамлакатнинг бир неча қисмида Афғонистон ҳукумати хавфсизлик кучларини енгиб, ўнлаб туманни эгаллаб олди.\nҲукумат мамлакат хавфсизлик кучларига ёрдам бериш учун шафқатсиз зўравонликларни содир этиб ном чиқарган ҳарбийлаштирилган гуруҳларни жонлантирди. Бу эса хавотирга сабаб бўлмоқда.\nЖорий ҳафтада Миллер матбуот анжумани ўтказиб, зўравонликнинг давом этиши Афғонистонда фуқаролар уруши келтириб чиқариши мумкинлигидан огоҳлантирди ва бу ҳолат дунёни ташвишлантириши кераклигини айтди.\nАфғонистон пойтахти Кобулдан бир соатлик масофада жойлашган Баграм аэродроми орқали 2012 йилга келиб 100 000 дан ошиқ АҚШ ҳарбийси учиб ўтаётган эди.\nАҚШ ҳарбийларининг олиб чиқиб кетилиши рамзий маънога эга. АҚШ Афғонистонга бостириб кириб, сўнг Баграм орқали чиқиб кетаётган иккинчи мамлакатдир.\nАэродромни 1950‑йилларда Совет Иттифоқи қурган. СССР коммунистик ҳукуматни қўллаб-қувватлаш учун 1979 йилда Афғонистонга бостириб кирганидан кейин, Баграм совет ҳарбийлари учун асосий базага айланган. 10 йил давомида советлар АҚШ дастаклаган мужоҳидларга қарши курашган.\n2001 йилда АҚШ ва НАТО Баграмдан фойдалана бошлаганда аэродром харобага айланган эди. Ракета ва снарядлар изларига тўла бинолар қулаб тушган, мажмуа деворларининг йирик қисми бузилган эди.\nУлкан базада иккита учиш-қўниш йўлаги мавжуд. Янги йўлак 2006 йилда 96 миллион долларга қурилган. Мажмуада 110 та девор билан ўралган учоқ сақлаш майдончаси бор. “GlobalSecurity” хавфсизлик таҳлил маркази маълумотларига кўра, Баграмда учта катта ангар, бошқарув минораси ва кўплаб қўшимча бино мавжуд. Базада 50 ўринли шифохона мавжуд. Шифохонанинг учта операция зали ва замонавий стоматология клиникаси ҳам бор. Шунингдек, мажмуада афғонистонликлар қўрқадиган қамоқхона жойлашган.\nАфғонистон расмийлари ҳали АҚШ ва НАТО ҳарбийлари Баграм аэродромидан чиқиб кетишни тамомлагани тўғрисида баёнот бергани йўқ.


Регламент | Ўзбекистон Халқ демократик партияси\nЎзбекистон Республикаси Олий Мажлиси Қонунчилик палатаси ҳузуридаги “Ёшлар парламенти”нинг\nЎзбекистон Республикаси Олий Мажлиси Қонунчилик палатаси ҳузуридаги “Ёшлар парламенти”нинг Регламенти (бундан буён матнда Регламент деб юритилади) Ўзбекистон Республикаси Олий Мажлиси Қонунчилик палатаси ҳузуридаги “Ёшлар парламенти” тўғрисидаги Низомга мувофиқ Ўзбекистон Республикаси Олий Мажлиси Қонунчилик палатаси ҳузуридаги “Ёшлар парламенти”нинг (бундан буён матнда “Ёшлар парламенти” деб юритилади) мажлисларини ўтказиш, “Ёшлар парламенти” органларини шакллантириш ва уларнинг фаолиятини ташкил этиш тартибини белгилайди ва “Ёшлар парламенти”нинг фаолиятини ташкил этиш билан боғлиқ ички тартиб-қоидаларига доир бошқа масалаларни тартибга солади.\n2. “Ёшлар парламенти” Ўзбекистон Республикасининг туман (шаҳар) кесимида бир нафардан сайланган аъзолардан иборат.\n“Ёшлар парламенти” иши “Ёшлар парламенти”нинг ялпи мажлисларига (бундан буён матнда мажлислар деб юритилади) ва унинг қўмиталари мажлисларига тўпланадиган аъзолар фаолиятига асосланади.\n4. “Ёшлар парламенти” фаолияти масалаларни биргаликда ва эркин муҳокама қилишга, ошкораликка, жамоатчилик фикрини ҳисобга олишга асосланади.\n“Ёшлар парламенти”нинг аъзоси бир пайтнинг ўзида Қонунчилик палатаси депутати ёки Сенат аъзоси бўлиши мумкин эмас.\nII Бўлим. “Ёшлар парламенти”нинг биринчи мажлиси\n6.“Ёшлар парламенти”нинг биринчи мажлиси “Ёшлар парламенти”га сайловдан сўнг бир ойдан кечиктирмай Республика “Ёшлар парламенти” комиссияси томонидан чақирилади.\n“Ёшлар парламенти”нинг биринчи мажлисини Республика “Ёшлар парламенти” комиссиясининг Раиси очади ва “Ёшлар парламенти”нинг Раиси сайлангунга қадар унда раислик қилади.\n7. “Ёшлар парламенти” биринчи мажлисни, қоида тариқасида, қуйидаги кун тартиби билан ўтказади:\n1) Республика “Ёшлар парламенти” комиссияси Раисининг “Ёшлар парламенти”га сайлов якунлари тўғрисидаги ахбороти;\n2) “Ёшлар парламенти” Раисини сайлаш;\n3) “Ёшлар парламенти” Раисининг ўринбосарларини сайлаш;\n4) “Ёшлар парламенти”нинг қўмиталарини (бундан буён матнда қўмиталар деб юритилади) тузиш;\n5) қўмита раислари, унинг ўринбосарлари ҳамда аъзоларини сайлаш.\n“Ёшлар парламенти”нинг биринчи мажлисида “Ёшлар парламенти” фаолиятини ташкил этиш билан боғлиқ бошқа масалалар ҳам кўриб чиқилиши мумкин, бу ҳақда тегишли қарор қабул қилинади.\n“Ёшлар парламенти” Котибияти:\n2) аъзолардан тушадиган саволлар, маълумотномалар, хабарлар, аризалар, таклифлар ва бошқа материалларни рўйхатга олади;\n3) сўзга чиқиш учун ёзилганларнинг рўйхати ва “Ёшлар парламенти” Котибиятига тушган материаллар ҳақида раислик қилувчига ахборот беради;\n4) “Ёшлар парламенти”нинг биринчи мажлисини таъминлашга доир бошқа вазифаларни бажаради.\nIII Бўлим. Ёшлар парламентининг ваколатли шахсларини сайлаш ва органларини шакллантириш\n1-боб. “Ёшлар парламенти” Раиси ва унинг ўринбосарлари\n“Ёшлар парламенти” Раиси ва унинг 2 нафар ўринбосарлари (бундан буён матнда ўринбосарлар деб юритилади) лавозимига номзодлар “Ёшлар парламенти” мажлисида раислик қилувчи ёки Республика “Ёшлар парламенти” комиссиясининг вакили томонидан тақдим этилади.\n“Ёшлар парламенти” Раиси ва унинг ўринбосарлари лавозимига номзодлараъзоларнинг саволларига жавоб бериши учун 30 дақиқагача вақт ажратилади. “Ёшлар парламенти” мажлисида номзодни муҳокама қилиш учун 20 дақиқагача вақт ажратилади.\n“Ёшлар парламенти” Раиси ва унинг ўринбосарлари лавозимига номзодларни муҳокама қилиш ажратилган вақт тугагач ёки аъзоларнинг таклифига биноан “Ёшлар парламенти”нинг қарори билан тўхтатилади.\n“Ёшлар парламенти” Раиси ва унинг ўринбосарлари лавозимига кўрсатилган номзодлар яширин овоз бериш рўйхатига киритилади.\n“Ёшлар парламенти”нинг Раиси ва унинг ўринбосарлари яширин овоз бериш орқали “Ёшлар парламенти”нинг ваколати муддатига сайланади.\n“Ёшлар парламенти” Раиси ва унинг ўринбосарларини сайлаш пайтидаги яширин овоз бериш усулини “Ёшлар парламенти” белгилайди.\n“Ёшлар парламенти” мажлисида раислик қилувчи овоз бериш бошланганлигини эълон қилгандан кейин ҳеч ким овоз беришни бўлиб қўйиши мумкин эмас. Овоз бериш бошлангандан то унинг натижалари эълон қилингунга қадар ҳеч кимга сўз берилмайди.\nАгар овоз беришни ўтказиш вақтида овоз бериш тартиб-тамоили бузилган ёки уни ўтказиш чоғида тўсиқлар юзага келган бўлса, муҳокама қилмасдан дарҳол такрорий овоз бериш ўтказилади.\n12. Номзодлар, агар у яширин овоз бериш натижасида аъзолар умумий сонининг ярмидан кўп овозини олган бўлса, “Ёшлар парламенти”нинг Раиси ва унинг ўринбосарлари этиб сайланган ҳисобланади.\n13. Агар “Ёшлар парламенти” Раиси ва унинг ўринбосарлари лавозимига номзодлар аъзолар овозларининг зарур сонини тўпламаган бўлса, “Ёшлар парламенти” Раиси ва унинг ўринбосарлари лавозимига такрорий сайлов ўтказилади.\n“Ёшлар парламенти” Раиси ва унинг ўринбосарлари лавозимига такрорий сайлов ушбу Регламентнинг 9-12-бандларига мувофиқ ўтказилади.\n“Ёшлар парламенти” Раиси ва унинг ўринбосарлари сайланганлиги тўғрисида қарор қабул қилинади, уни “Ёшлар парламенти” мажлисида раислик қилувчи имзолайди.\n“Ёшлар парламенти” Раиси сайлангандан кейин “Ёшлар парламенти”нинг бундан кейинги мажлисини “Ёшлар парламенти”нинг Раиси олиб боради.\n15. “Ёшлар парламенти” Раиси:\n- “Ёшлар парламенти”нинг ва “Ёшлар парламенти” Кенгашининг (бундан буён матнда Кенгаш деб юритилади) мажлисларини чақиради, уларда раислик қилади;\n- “Ёшлар парламенти” муҳокамасига киритиладиган масалаларни тайёрлашга умумий раҳбарлик қилади;\n- “Ёшлар парламенти” қўмиталари ва комиссияларининг (бундан буён матнда комиссиялар деб юритилади) фаолиятини мувофиқлаштириб боради;\n- “Ёшлар парламенти” Раисининг ўринбосарлари ўртасида вазифаларни тақсимлайди;\n- “Ёшлар парламенти” аъзолари ва қўмиталарга вазифаларни тақсимлайди;\n- “Ёшлар парламенти” томонидан ишлаб чиқилган ва маъқулланган ёшларга оид таклифларни Ўзбекистон Республикаси Олий Мажлиси Қонунчилик палатасига тақдим этади;\n- “Ёшлар парламенти” халқаро алоқалар бўйича Низомда кўрсатилган тартибда ҳамкорликка киришади;\n- Ўзбекистон Республикаси Олий Мажлиси Қонунчилик палатаси мажлисида Ёшларга оид давлат сиёсати юзасидан тегишли вазирлик, идора ва ташкилотларнинг ҳисоботларини эшитиш бўйича таклифлар киритади;\n- “Ёшлар парламенти” ва Кенгаш қарорларини имзолайди;\n- “Ёшлар парламенти” қарорларининг ижроси устидан назоратни ташкил этади;\n- “Ёшлар парламенти” котибяти фаолиятига раҳбарликни амалга оширади;\n16. “Ёшлар парламенти” Раиси яширин овоз бериш орқали аъзолар умумий сонининг кўпчилик овози билан қабул қилинган “Ёшлар парламенти” қарорига биноан муддатидан илгари лавозимидан озод қилиниши мумкин.\n“Ёшлар парламенти” Раисини муддатидан илгари лавозимидан озод қилиш тўғрисидаги масала аъзолар умумий сонининг камида учдан бир қисмидан иборат аъзолар гуруҳининг таклифига биноан “Ёшлар парламенти” томонидан кўриб чиқилади.\n“Ёшлар парламенти” Раисини муддатидан илгари лавозимидан озод қилиш тўғрисидаги масала кўриб чиқилаётганда “Ёшлар парламенти” мажлисида “Ёшлар парламенти” Раисининг ўринбосарларидан бири раислик қилади.\n“Ёшлар парламенти” Раисини муддатидан илгари лавозимидан озод қилиш тўғрисида қарор қабул қилинади, қарорни “Ёшлар парламенти” мажлисида раислик қилувчи имзолайди.\n17. “Ёшлар парламенти” Раисининг бўш лавозимига номзод кўрсатиш ва уни сайлаш ушбу Регламентнинг 9-12-моддаларида белгиланган тартибда ўтказилади.\n18. “Ёшлар парламенти” Раисининг ўринбосарлари “Ёшлар парламенти” Раисининг топшириғига биноан унинг айрим вазифаларини бажаради ва “Ёшлар парламенти” Раиси йўқлигида ёки ўз вазифаларини амалга ошириши мумкин бўлмаган ҳолларда унинг вазифасини бажариб туради.\n“Ёшлар парламенти” Раисининг ўринбосарлари яширин овоз бериш орқали аъзолар умумий сонининг кўпчилик овози билан қабул қилинган “Ёшлар парламенти” қарорига биноан муддатидан илгари лавозимидан озод қилиниши мумкин.\n“Ёшлар парламенти” Раиси ўринбосарларини муддатидан илгари лавозимидан озод қилиш тўғрисидаги масала аъзолар умумий сонининг камида учдан бир қисмидан иборат аъзолар гуруҳининг таклифига биноан “Ёшлар парламенти” томонидан кўриб чиқилади.\n“Ёшлар парламенти” Раисининг ўринбосарларини муддатидан илгари лавозимидан озод қилиш тўғрисидаги масала “Ёшлар парламенти” Раиси томонидан ҳам киритилиши мумкин.\n“Ёшлар парламенти” Раиси ўринбосарларини муддатидан илгари лавозимидан озод қилиш тўғрисида қарор қабул қилинади, қарорни Ёшлар парламенти мажлисида раислик қилувчи имзолайди.\n“Ёшлар парламенти” Раиси қўмиталарнинг таркибига сайланиши мумкин эмас.\n21. “Ёшлар парламенти” фаолиятини самарали ташкил этиш, қўмиталар ишини мувофиқлаштириб бориш, қарор лойиҳаларини тайёрлаш ишини режалаштириш масаласини дастлабки тарзда кўриб чиқишни ташкил этиш мақсадида Кенгаш тузилади.\nКенгаш таркибига “Ёшлар парламенти” Раиси, унинг ўринбосарлари, қўмиталарнинг раислари киради.\nКенгашга “Ёшлар парламенти” Раиси раҳбарлик қилади, у Кенгашнинг мажлисларини олиб боради ва унинг қарорларини имзолайди.\nКенгаш “Ёшлар парламенти” мажлислари оралиғида заруратга қараб тўпланади.\nКенгаш мажлисларини “Ёшлар парламенти” Раиси, у йўқлигида ёки ўз вазифаларини амалга ошириши мумкин бўлмаган ҳолларда эса унинг ўринбосарларидан бири чақиради ва олиб боради.\n- “Ёшлар парламенти” мажлисининг кун тартиби лойиҳасини шакллантиради;\n- қўмиталарнинг ишини мувофиқлаштириб боради;\n- ёшлар масаласига оид таклифлар лойиҳасини “Ёшлар парламенти” кўриб чиқиши ёки уни кўриб чиқишни рад этиш тўғрисида қарор лойиҳасини дастлабки тарзда кўриб чиқиш учун масъул бўлган қўмитанинг хулосасига кўра қарор қабул қилади;\n- “Ёшлар парламенти” аъзосининг тумандаги ишини ташкил этишга кўмаклашади;\n- “Ёшлар парламенти” фаолиятини ташкил этиш билан боғлиқ бошқа масалаларни ҳал этади.\nКенгаш баённомаси тузилади ва мажлисда раислик қилувчи томонидан имзоланади.\nКенгаш томонидан кўриб чиқилган масалалар ва у қабул қилган қарорлар ҳақида аъзоларга маълум қилинади.\n25. “Ёшлар парламенти” муҳокамасига киритиладиган масалаларни дастлабки тарзда кўриб чиқиш ва тайёрлаш, “Ёшлар парламенти” томонидан қабул қилинадиган қарорларнинг ижросини назорат қилиш учун “Ёшлар парламенти”нинг ваколатлари муддатига “Ёшлар парламенти” аъзолари орасидан раис, унинг ўринбосари ва аъзолардан иборат таркибда қўмиталар сайланади.\n- Ёшларнинг ҳуқуқий саводхонлигини ошириш ва жиноятчиликни олдини олиш масалалари қўмитаси;\n- Маданият ва саънат масалалари қўмитаси;\n- Жисмоний тарбия ва спорт масалалари қўмитаси;\n- ОАВ ва инновация масалалари қўмитаси;\n- Маънавият-маърифат ва китобхонликни ривожлантириш масалалари қўмитаси;\n- Фан-таълим масалалари қўмитаси;\n- Волонтёрликни ривожлантириш масалалари қўмитаси;\n- Соғлиқни сақлаш,экология ва ижтимоий масалалари қўмитаси;\n- Ёшлар бандлигини таъминлаш ва тадбиргорлигини ривожлантириш масалалари қўмитаси;\n- Туризм ва халқаро масалалар қўмитаси.\nҚўмита раиси, унинг ўринбосари ва қўмита аъзолари лавозимига номзодлар “Ёшлар парламенти” мажлисида раислик қилувчи ёки Республика “Ёшлар парламенти” комиссиясининг вакили томонидан тақдим этилади.\nҚўмита раиси, унинг ўринбосари ва қўмита аъзолари “Ёшлар парламенти” мажлисида аъзолар умумий сонининг кўпчилик овози билан сайланади.\nҚўмита раиси, унинг ўринбосари, шунингдек қўмита аъзолари сайлангани тўғрисида “Ёшлар парламенти” қарорлар қабул қилади.\n- қўмита иш режаси лойиҳаси тайёрланишини ташкил этади\nва қўмитанинг тасдиқланган иш режаси бажарилиши устидан назоратни амалга оширади;\n- зарур материаллар тайёрланишини ташкил этади, қўмита мажлисларини чақиради ва уларда раислик қилади;\n- қўмита аъзоларига топшириқлар беради, уларга қўмита фаолияти билан боғлиқ материаллар ва ҳужжатларни юборади;\n- киритилган масалаларни кўриб чиқиш бўйича ишчи гуруҳларининг ишида қатнашиш, шунингдек қўмитанинг бошқа топшириқларини бажариш учун қўмита аъзоларини белгилайди;\n- давлаторганлари ва нодавлат нотижорат ташкилотларининг, илмий муассасаларнинг вакилларини, мутахассислар ва олимларни, хўжалик юритувчи субъектларнинг, матбуот органларининг, телевидение, радио ва бошқа оммавий ахборот воситаларининг вакилларини қўмита ишида қатнашишга таклиф этади;\n- “Ёшлар парламенти”, Кенгаш мажлисларида қўмита номидан иш кўради;\n- қўмита қарорларининг бажарилишига доир ишларни ташкил этади;\n- “Ёшлар парламенти”га, Кенгашга ва “Ёшлар парламенти” Раисига уларнинг топшириқлари бажарилиши юзасидан ахборот беради;\n- қўмитанинг қарорлари бажарилганлиги ва унинг тавсиялари кўриб чиқилганлиги ҳақида қўмита аъзоларига ахборот беради.\n29.Қўмита раисининг ўринбосари қўмита раисининг топшириғига кўра унинг айрим вазифаларини бажаради ҳамда раис йўқлигида ёки у ўз вазифаларини амалга ошириши мумкин бўлмаган ҳолларда қўмита раиси вазифасини бажариб туради.\n30. Қўмиталар ишни ўз режаларига, шунингдек “Ёшлар парламенти”, унинг Раиси ва Кенгаш топшириқлари ҳамда тавсияларига мувофиқ ташкил этади.\nҚўмиталар “Ёшлар парламенти” олдида масъул ва унга ҳисобдордир.\n- ўз ташаббуси билан ёки “Ёшлар парламенти”нинг топшириғига биноан ўзининг ваколатларига кирадиган масалалар юзасидан “Ёшлар парламенти”нинг қарорлари лойиҳаларини ишлаб чиқади;\n- қарор лойиҳаларининг дастлабки тарзда кўриб чиқилишини ва уларни “Ёшлар парламенти”да кўриб чиқишга тайёрлашни амалга оширади;\n- қарорларнинг лойиҳалари юзасидан хулосалар беради, қарор лойиҳасини “Ёшлар парламенти”нинг мажлиси кун тартибига киритиш, унинг устида ишлашни давом эттириш ёки асослантирилган ҳолда уларни рад этиш тўғрисида Кенгашга таклифлар киритади;\n- “Ёшлар парламенти”нинг топшириғига ёки Кенгашнинг тавсиясига биноан муайян қарор лойиҳаси ёки “Ёшлар парламенти” ваколатларига кирадиган бошқа масала юзасидан масъул бўлади;\n- киритилган қарор лойиҳасига тааллуқли масалалар юзасидан ташаббускорларнинг фикрларини эшитади;\n- киритилган “Ёшлар парламенти” қарорлари лойиҳалари матнига ўзгартиш ёки қўшимчалар киритиш юзасидан таклифлар тайёрлайди;\n- “Ёшлар парламенти” қарорларининг ижро этилиши устидан назоратни амалга оширади.\nҚўмиталарнинг мажлислари “Ёшлар парламенти” мажлислари оралиғида заруратга қараб ўтказилади.\n“Ёшлар парламенти” аъзоси ўзи аъзо бўлган қўмита мажлисларида ҳозир бўлиши шарт.\nҚўмита мажлисида ҳозир бўлиш имконияти бўлмаган тақдирда аъзо қўмита раисини олдиндан хабардор қилади.\nIV Бўлим. “Ёшлар парламенти” ва унинг органлари мажлисларини ўтказиш тартиби\n“Ёшлар парламенти” фаолиятининг ташкилий шакли унинг заруратга қараб, лекин йилига камида икки марта ўтказиладиган мажлисларидир.\n“Ёшлар парламенти” мажлислари, агар уларнинг ишида “Ёшлар парламенти” аъзолари умумий сонининг камида ярми иштирок этаётган бўлса, ваколатли ҳисобланади.\n“Ёшлар парламенти”нинг навбатдан ташқари мажлиси “Ёшлар парламенти” Раиси таклифига биноан ёки “Ёшлар парламенти” аъзолари умумий сонининг камида учдан бир қисми таклифига биноан чақирилиши мумкин.\n“Ёшлар парламенти” Кенгаши “Ёшлар парламенти” мажлислари оралиғида тўпланади.\n“Ёшлар парламенти” қўмиталарининг мажлислари “Ёшлар парламенти” мажлислари оралиғида заруратга қараб ўтказилади.\n“Ёшлар парламенти” қўмиталарининг мажлислари, агар уларда қўмита аъзоларининг камида ярми ҳозир бўлган бўлса, ваколатли ҳисобланади.\n“Ёшлар парламенти” мажлислари вақтида қўмиталарнинг мажлислари ўтказилмайди.\n“Ёшлар парламенти” мажлисида кўриб чиқилиши лозим бўлган масалалар уларни кўриб чиқиш навбати, “Ёшлар парламенти”нинг ҳар бир масалани кўриб чиқишга тайёрлаш учун масъул бўлган қўмиталари, маърузачилар (қўшимча маъруза билан сўзга чиқадиганлар), шунингдек бошқа маълумотлар кўрсатилган ҳолда мажлис кун тартиби лойиҳасига киритилади.\n“Ёшлар парламенти” мажлиси кун тартибининг лойиҳаси “Ёшлар парламенти” Кенгаши томонидан тузилади.\n“Ёшлар парламенти” аъзолари “Ёшлар парламенти” мажлисининг кун тартиби лойиҳасига киритилган масалалар тўғрисида олдиндан хабардор қилинадилар.\n“Ёшлар парламенти” мажлисининг кун тартиби “Ёшлар парламенти” қарори билан тасдиқланади.\n“Ёшлар парламенти” мажлислари очиқ ва ошкора ўтказилади ҳамда оммавий ахборот воситаларида ёритилиши мумкин.\n“Ёшлар парламенти” мажлисларида иш давлат тилида олиб борилади ва зарурат бўлганда “Ёшлар парламенти” ёки унинг Кенгаши қарори асосида бошқа тилларга ҳамоҳанг (синхрон) таржимаси таъминланади.\n“Ёшлар парламенти” мажлисида қилинадиган маърузалар ва қўшимча маърузаларнинг ҳамда сўзланадиган якунловчи сўзнинг муддати раислик қилувчи томонидан маърузачилар (қўшимча маъруза билан сўзга чиқадиганлар) билан келишган ҳолда, қоида тариқасида, маърузалар учун\n30 минутга қадар, қўшимча маърузалар учун 20 минутга қадар ва якунловчи сўз учун 15 минутга қадар муҳлат билан белгиланади.\nМузокараларда сўзга чиқувчиларга 10 минутга қадар вақт берилади. Музокараларда такрорий сўзга чиқиш учун, шунингдек мажлиснинг олиб борилиши тартиби юзасидан, овоз бериш сабаблари бўйича, номзодлар юзасидан сўзга чиқиш, саволлар, таклифлар, хабарлар ва маълумотлар бериш учун 3 минутга қадар вақт ажратилади.\nРаислик қилувчи мажлисда ҳозир бўлган “Ёшлар парламенти” аъзоларнинг кўпчилиги розилиги билан “Ёшлар парламенти” мажлисининг кун тартибидаги масала муҳокамасининг умумий муддатини, савол-жавобларга ажратиладиган вақтни белгилаши, сўзлаш вақтини узайтириши мумкин.\n“Ёшлар парламенти” мажлисларида “Ёшлар парламенти” аъзоси битта масала юзасидан музокараларда кўпи билан икки марта сўзга чиқиши мумкин.\nАгар сўзга чиққан “Ёшлар парламенти” аъзоси сўзлаш учун ажратилган муддатдан кўпроқ вақт мобайнида гапираётган бўлса ёки муҳокама этилаётган масала юзасидан гапирмаётган бўлса, “Ёшлар парламенти” мажлисида раислик қилувчи бир марта огоҳлантирганидан кейин уни сўзлаш ҳуқуқидан маҳрум этади.\n“Ёшлар парламенти”нинг мажлислари, қоида тариқасида, иш кунлари: соат 10.00 дан 13.00 гача ва (танаффусдан кейин) соат 15.00 дан 18.00 гача ўтказилади.\n“Ёшлар парламенти” Қарори билан “Ёшлар парламенти” мажлисларини бошлаш ва тугаллашнинг ҳамда танаффус қилишнинг бошқа вақти белгиланиши мумкин.\nV Бўлим. “Ёшлар парламенти” қарорларини кўриб чиқиш ва қабул қилиш\nҚарор лойиҳаси “Ёшлар парламенти”га киритилаётганда унга қисқача тушунтириш хати ва бошқа зарур материаллар илова қилинади.\n“Ёшлар парламенти” Раиси “Ёшлар парламенти” қарорининг лойиҳасини дастлабки тарзда кўриб чиқиш учун масъул қўмита ва муддат белгилайди.\n“Ёшлар парламенти” Кенгаши масъул қўмита вакилининг ахборотини эшитиб, қарор лойиҳасини “Ёшлар парламенти” мажлисининг кун тартибига киритиш тўғрисида қарор қабул қилади ва маърузачини белгилайди.\n“Ёшлар парламенти” мажлисида масъул қўмита вакилининг ахбороти эшитилади ва муҳокама натижалари юзасидан “Ёшлар парламенти” аъзолари умумий сонининг кўпчилик овози билан “Ёшлар парламенти” қарори қабул қилинади.\nРегламент, унга доир ўзгартишлар ва қўшимчалар қонун ҳужжатларига мувофиқ амалга оширилади.\n“Ёшлар парламенти” мажлисларини ўтказишнинг, “Ёшлар парламенти” фаолиятига тааллуқли бошқа масалаларни кўриб чиқишнинг Регламентда назарда тутилмаган тартиб-таомиллари “Ёшлар парламенти” мажлисида “Ёшлар парламенти” аъзолари умумий сонининг кўпчилик овози билан қабул қилинади, баённома билан расмийлаштирилади ва қабул қилинган кундан эътиборан амал қилади.


Қайтар дунё: Фиръавннинг аёли Осиё бинти Музоҳим\nBy Зубайр Исмоил on 10/26/2018 МАҚОЛАЛАР ҚАЙТАР ДУНЁ\nАбу Мусо розияллоҳу анҳу ривоят қилади, Расулуллоҳ соллаллоҳу алайҳи ва саллам айтдилар: “Эркаклардан камолга етганлари кўп, аёллардан камолга эришганлари фақатгина Фиръавннинг хотини Осиё, Имроннинг қизи Марямдир. Дарҳақиқат, Ойшанинг бошқа аёлларга нисбатан афзаллиги сариднинг бошқа таомларга нисбатан афзаллиги кабидир”.\nАнас розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: “Оламларнинг аёлларидан Марям бинти Имрон, Фиръавннинг аёли Осиё, Хадича бинти Хувайлид ва Фотима бинти Муҳаммад етарлидир”, дедилар.\nУшбу аёл борасида Аллоҳ таоло шундай марҳамат қилади: «Фиръавннинг аёли (эрига) деди: “(Мусо) мен ва сен учун кўзларимиз қувончидир. Уни ўлдирманглар. Шояд бизга унинг фойдаси тегиб қолар ёки ўзимизга уни бола қилиб олармиз…» (Қасос сураси, 9).\nИбн Касир шундай дейди: “Аёл эшикни очиб, ёпинчиқни кўтаргач, боланинг пайғамбарона нурлар ила барқ уриб турган юзини ва ундаги улуғликни кўрди. Қараши билан боладан кўзини узолмай қолди. Аёл бу болани қаттиқ яхши кўриб қолган эди. Фиръавн келиб: «Бу нима?» деди ва болани сўйиб ташлашга буюрди. Шунда аёл Фиръавндан болани ўзига тортиқ қилишини сўраб, уни ҳимоя қила бошлади ва: “У мен ва сен учун кўзларимиз қувончидир”, деди. Шунда Фиръавн аёлга: «Сен учун, ҳа, шундай, аммо менга нисбатан ундай эмас», деди. Балою офат одамга тилидан келади.\n“Шояд бизга унинг фойдаси тегиб қолар…” Дарҳақиқат, Аллоҳ аёлни ўзи умид қилган фойдага етиштирди. Дунёда у туфайли ҳидоят қилган бўлса, охиратда унинг сабаби ила жаннатидан маскан ато этди”.\nИбн Касир айтади: “Фиръавн бу бола Бану Исроилдан бўлишидан хавфсираб, уни кўриши биланоқ ўлдиришга чоғланди. Шунда унинг аёли Осиё бинти Музоҳим эрига қарши чиқиб, болани ҳимоя қилар, Фиръавнда унга нисбатан муҳаббат уйғотишга уринар ва: “У мен ва сен учун кўзларимиз қувончидир”, дер эди. Шунда Фиръавн: «Сен учун шундайдир, аммо менга нисбатан ундай эмас», деди. Ҳақиқатда ҳам шундай бўлди: у сабабли Аллоҳ аёлни ҳидоят қилди, Фиръавнни эса ҳалок этди”.\nҲофиз Ибн Ҳажар роҳимаҳуллоҳ «Фатҳул борий»да айтади: “Аёл: “У мен учун кўзимнинг қувончидир…” деган пайтидаги фаросати Мусо алайҳиссаломга нисбатан адашмаган эди”.\nАллоҳ таоло айтади: “Аллоҳ таоло (Аллоҳга) иймон келтирган мўминларнинг (кофирлар билан муомала қилиб, аралашиб юришлари уларга ҳеч қандай зарар етказмаслиги борасидаги ҳолатларига) Фиръавннинг аёлини мисол қилиб келтирди. Ўшанда у аёл: «Эй Роббим! Менга Ўз ҳузурингда – жаннатда бир уй бино қилгин! Мени Фиръавн(нинг ҳукмидан, фитнасидан ва ундан содир бўлаётган ёмон қилмишлар)дан Ўзинг қутқаргин! Ва (Фиръавнга) зулм ва залолатда эргашаётган қавмлардан (ва улар гирифтор бўладиган азоблардан) мени қутқаргин!» деб (дуо қилган) эди” (Таҳрим сураси, 11).\nҲофиз Ибн Ҳажар айтади: «Қатл этилишни мол-мулкдан, дунёда азоб тортишни ўзини ўраб турган неъмату фароғатлардан афзал билгани Фиръавннинг аёли Осиёнинг фазилатларидандир».\nИбн Касир айтади: «Ибн Жарир Табарий Сулаймон Таймийдан узлуксиз санад билан ривоят қилишича, Фиръавннинг аёли қуёш ҳарорати остида азобланар, қачонки Фиръавн ундан узоқлашгач, фаришталар қанотлари билан уни соялантирар, у эса жаннатдаги уйини кўриб турар эди».\nИбн Жарир айтади: “Фиръавннинг аёли: «Ким ғолиб бўлди?» деб сўрар, унга: «Мусо ва Ҳорун ғолиб бўлди», деб жавоб қайтаришар, у эса «Мусо ва Ҳоруннинг Парвардигорига иймон келтирдим», деб айтар эди. Шунда Фиръавн унга одамларини жўнатиб, уларга: «Энг катта тошни қидириб топинглар. Агар у (аёл) сўзидан қайтмаса, тошни унинг устига улоқтиринглар. Агар сўзидан қайтса, у менинг аёлимдир», деб тайинлади. Улар у аёлнинг олдига келишганда у осмонга қаради, шунда жаннатдаги уйини кўрди. Сўнг сўзида собит қолди ва руҳи суғуриб олинди”.\nАллоҳ сизга раҳм қилсин, биродарим, қаранг, ана ўша аёл кимсан, Фиръавннинг аёли эди! Лекин уни куфр қасрининг тўфони якка ўзи нажот йўлини қидиришига тўсқинлик қилолмади. У Фиръавннинг ҳашаматли қасридан юз ўгириб, Раббидан жаннатда бир уй сўрарди. Фиръавнга энг яқин инсон эди, лекин бундай яқинликдан юз ўгирди, бундай яқинликнинг ёмонлигидан паноҳ истади, Фиръавннинг ёмон ишларидан бирортаси унга-да таъсир этиб қолишидан қўрқди, шунинг учун ҳам юз ўгирди. Ўзи орасида яшаб турган қавмидан-да воз кечди. Дунё ҳаёти лаззатларининг энг кўркам суратларини устун кўрмасликка Фиръавн аёлининг қилган дуоси ва тутган ўрни ёрқин мисолдир. Дарҳақиқат, ўша пайтда у аёлнинг эри ер юзидаги подшоҳларнинг энг буюги эди. Кўнгли тусаган ҳар нарсани топиши мумкин бўлган, энг роҳатли макон саналган Фиръавннинг қасрида яшарди. Лекин у иймони билан буларнинг баридан олий бўлди. У шунчаки юз ўгириб қўймади, балки буларни ёмонлик, ифлослик ва бало деб билди. Биз ҳам Аллоҳдан бу нарсалардан паноҳ беришини сўраймиз. Аёл ушбу ташвишу балолардан қочиш, улардан қутилиш йўлини қидирди. Шундай кенг ва қудратли мамлакатда у ёлғиз аёл эди. Мана шу ҳолати унинг яна бир буюк фазилатидир. Одатда, жамиятнинг қараш ва тасаввурларидан таъсирланиш аёл кишида кучлироқ бўлади. Лекин бу аёлнинг якка ўзи жамият босими, қаср босими, подшоҳ босими, аъёнлару зодагонлар босими остида турганига, туғёнга кетган куфрнинг гирдобида қолганига қарамай, бошини юқорига кўтара олди.\nБу аёл Аллоҳ учун ушбу таъсирларнинг, алоқаларнинг, тўсиқларнинг, хитобларнинг барчасини енгиб ўтишда бандаларга олий намунадир. Шу билан бутун борлиқда оятлари янграйдиган, малаил аълодан нозил этилган Аллоҳнинг боқий китобида ишора этилишга лойиқ бўлди.\nУшбу ўринда Фиръавн аёлининг ёлғиз ўзини Марям бинти Имрон билан бир қаторда ёдга олиниши унинг мартабаси нақадар юксак эканига далолат қилади. Зеро, у ўша мураккаб ҳаёти сабабли Марямга шерик ўлароқ зикр этилишга лойиқ эди.\nҚандай қилиб бу аёлнинг мукофоти қилган амалининг навидан бўлди?\nФиръавн қасрининг жилваларидан иймонини олий билгач, Аллоҳ уни жаннатдаги қасрга алиштириб берди.\nФиръавннинг ҳузуридан иймонини олий билгач, Аллоҳ уни Ўзининг ҳузурига алиштириб берди.\nФиръавннинг мулкини, мол-дунёсини ва боғларини тарк қилгач, унга жаннат ато этилди.\nУшбу пок, мўмина, садоқатли, тақволи аёлни Аллоҳ ундан кейин келган барча даврлардаги мўминаларга зарбул масал қилиб қўйди.\nҚайтар дунё деб шуни айтсалар керак.\n Арабларда тансиқ саналган ва машҳур бўлган таом.\n Бухорий (3769), Муслим (2431) ривоятлари.\n Термизий (3878) ривоят қилган ва саҳиҳ деган.\n «Ал-бидоя ван-ниҳоя» (1/224).\n «Тафсири Ибн Касир» (6/232).\n «Фатҳул борий» (6/516).\n «Тафсири Ибн Касир» (4/393-394).\n Араб тилида «байт» (уй) сўзи қасрга ҳам далолат қилади.\nAvvalgi maqolaҚилган хатоларига эътиборсиз бўлиш | Шайх Содиқ Самарқандий\nKeyingi maqola Жаҳмийларнинг асосий эътиқодлари (7)


Жаҳмийликнинг пайдо бўлиши\nBy Муҳаммад Ҳабибуллоҳ on 01/28/2016 АҚИДА ДИНЛАР ВА ОҚИМЛАР ЖАҲМИЙЛАР\nЖаҳмийларнинг асосий фикрлари салафи солиҳларнинг эътиқодига зид бўлган илми каломга асосланган. Бу бидъат эътиқод Жаҳм ибн Сафвоннинг асл ватани бўлмиш Термиз шаҳрида пайдо бўлиб, у ердан бутун Хуросон бўйлаб тарқалган. Бу бузуқ тушунчалар одамлар орасида кенг тарқала бошлагач, уни қўллаб-қувватлайдиган “доно”лар ҳам топилди, бу борада турли хил китоблар ҳам ёзилди. Жаҳмийлик эътиқодидаги инсонларни уч тоифага тақсимлаш мумкин:\nБиринчи тоифа: бу тоифа чуқур кетган жаҳмийлар тоифаси ҳисобланишади. Улар Аллоҳ таолонинг барча исм ва сифатларини инкор қилишади. Аллоҳ таолонинг баъзи исмларини эътироф этишса-да, уни мажозий маънодаги исмлар деб эътиқод қилишади.\nИккинчи тоифа: бу тоифа Аллоҳ таолонинг исмларини тан олишади, бироқ У зотнинг барча сифатларини инкор қилишади. Мўътазилийлар ва уларнинг йўлини тутган фирқалар ушбу тоифага мансубдирлар.\nУчинчи тоифа: бу тоифа Аллоҳ таолонинг аксар исм ва сифатларига иқрор бўлишиб, улардан айримларинигина инкор қилишади. Бу тоифага мансуб кишиларни жаҳмий эмас, балки жаҳмийлик тушунчаси бор кишилар, дейилса тўғрироқ бўлади. Чунки уларнинг эътиқоди жаҳмийлардан кўра аҳли саннат ва жамоатнинг эътиқодига яқинроқдир.\nЖаҳмийлик фикрининг илдизи\nЖаҳмийлик фикри Жаҳм ибн Сафвондан олдин яҳудийлар, мушриклар ва файласуфлар каби баъзи бузуқ эътиқоддаги кишиларда бўлган. Бироқ бу фикрни ислом умматида пайдо қилган шахс Жаъд ибн Дирҳам ҳисобланади. Жаъд бу фикрни Абон ибн Самъондан, Абон Толутдан, Толут эса ўзининг яҳудий тоғаси Лабид ибн Аъсамдан олган. Лабид Расулуллоҳ соллаллоҳу алайҳи ва салламни сеҳрлаган яҳудийдир. Жаъднинг бу бузуқ эътиқодини Жаҳм ибн Сафвон ривожлантиргани учун бу ботил эътиқод унинг номи билан машҳур бўлган.\nAvvalgi maqola4-дарс. Исломий оила. Саодатга элтувчи омиллар (Шайх Содиқ Самарқандий)\nKeyingi maqola Бақара сураси: 6-7 оятлар


Қадримиз баланд, қаддимиз янада тик бўлди | QISHLOQ HAYOTI\nБу Наврўзда 92 баҳорни қарши олдим. Баҳор неъматларини кўзга суртиб, шукрона айтдим: шундай доруламон кунларга етдик. Кеча эса Президентимиз Шавкат Мирзиёевнинг Иккинчи жаҳон уруши қатнашчиларини рағбатлантириш тўғрисидаги фармонини эшитиб, қалбим янада чексиз қувончга тўлди.\nГап фақат моддий рағбатда эмас, балки эътибордадир. Зеро бугунгидек фаровон ҳаётни биз ҳали кўрмаганмиз. Шундай лаҳзаларда беихтиёр кечаги кун билан бугунни қиёс этамиз. Кўп даврларни кўрдим. Очарчиликлар, қийинчиликлар, юртнинг оғир кунларини кўрдим. Иккинчи жаҳон уруши тарихдаги энг қирғинбарот ва мудҳиш уруш сифатида инсоният бошига бемисл кулфат ва талафотлар келтирди. Унда бир ярим миллиондан зиёд ўзбекистонлик иштирок этиб, уларнинг беш юз минг нафари фашист босқинчиларига қарши жангоҳларда ҳалок бўлди. Қанчадан-қанча юртдошларимиз майиб-мажруҳ бўлиб қайтди. Юртимизда бирор хонадон ёки оила йўқки, мана шу урушнинг жабрини бошидан ўтказмаган бўлса…\nАйни шу лаҳзаларда эса бугунги тинч ва осойишта ҳаётимиз қандай қийинчилик ва синовлар эвазига қўлга киритилганини яна бир бор юракдан ҳис этдим. Истиқлол юртимизга яшнаш, яшариш ва бунёдкорлик олиб келди. Одамларимизнинг онгу шуури ўзгарди. Улар бугун оилани, юртни обод этиш, бунёдкорлик ҳисси билан яшашмоқда. Одамларнинг эртанги кундан кўнгли тўқ, шу боис, меҳнати завқли, шижоатли, кўркам ҳаёт кечирмоқда. Энг асосийси, юртимизда тинчлик-хотиржамлик ҳукмрон. Қўлимизни қаёққа узатсак етади. Айниқса, фарзандларимизга яратилаётган шароитни кўриб, дилим яйрайди. Бизлар кўрмаган кунларни улар кўряпти. Таълим, спорт соҳасида улар эришаётган ютуқларни айтмайсизми? Ёшларга қаратилаётган эътибор, уларга яратилаётган шароит келажагимизнинг янада ёруғ бўлишига замин яратади.\nМамлакатимизда амалга оширилаётган улкан бунёдкорлик ишларини санаб адоғига етиш қийин. Айни пайтда юртимизнинг қай гўшасига борманг, катта бунёдкорликнинг гувоҳи бўласиз. Кўркам, қулай, замонавий уй-жойлар юртимиз жамолига ҳусн қўшмоқда. Қишлоқларимизда бир биридан чиройли, шинам гузарлар, савдо ва сервис хизмати кўрсатиш шохобчалари, турар-жойлар барпо этилмоқдаки, шаҳардан қолишмайди. Замонавий мактаб ва коллежлар, равон йўл ва обод кўчаларни кўриб дилингиз яйрайди.\nБуларнинг барчаси мустақилликнинг, юртимиздаги тинчликнинг шарофатидан. Шундай доруламон кунларга етказганига шукрона айтаман. Фарзандларимизга қайта-қайта уқдиришдан, таъкидлашдан чарчамайман: бу кунларнинг қадрига етинглар.\nМустақиллик йилларида бугунги ёруғ кунлар учун жонини қурбон қилган инсонлар хотирасини абадийлаштириш, уларнинг эзгу ишларини давом эттириш, бугун сафимизда соғ-омон юрган, навқирон авлодимизни миллий қадриятларимизга ҳурмат руҳида тарбиялаш йўлида хизмат қилган кексаларни эъзозлаш маънавий ҳаётимизнинг ажралмас қисмига айланди. Президентимизнинг фармони ҳам айни шу ишларнинг мантиқий давоми бўлди.\nИлоҳим, юртимиз доимо тинч, осмонимиз мудом мусаффо бўлсин! Халқимиз бахтига ҳеч қачон кўз тегмасин, деб биз, нуронийлар доимо дуодамиз.\nКамол бобо РИХСИБОЕВ,


Исонинг сўзи – ҳакам — Dilkashradio.com\nАссалому алайкум азиз ака-ука ва опа-сингиллар. Ибодатга бағишланган дастурга ҳуш келибсиз. Азизлар, сизларга бир саволим бор. Менга шуни айтингчи, одамни, охиратда ким ёки нима ҳукм қилади? Албатта, Худога ишонган одам Худо хукм қилади дейди, Худога ишонмаган одам учун эса хеч қандай хукм йўқ. Келинг, бу саволга тўлиқ жавоб олиш учун, Худонинг Каломига мурожаат қилсак. Масалан, Юҳанно баён этган хушхабариниг ўн иккинчи бобида шундай оятлар битилган.\n“Исо хитоб қилиб деди: «Менга ишонган одам Менга эмас, балки Мени Юборганга ишонган бўлади. Мени кўрган одам Мени Юборганни кўрган бўлади. Менга ишонган ҳар бир киши зулматда қолмасин, деб Мен дунёга нур бўлиб келганман.\nМени рад қилиб, сўзларимни қабул қилмаган одамнинг ҳаками бор – уни охиратда Менинг айтган каломим ҳукм қилади. Мен Ўз номимдан сўзлаганим йўқ. Аксинча, Мени юборган Отам нима айтишимни, қандай сўзлашимни Менга амр этган. Унинг амри эса абадий ҳаётдир, деб биламан. Хуллас, Мен нимаики гапираётган бўлсам, Отамнинг Менга айтганларини гапиряпман». (Юҳанно 12). Азизлар, кўриб турганингиздек, охиратда бўладиган “савол-жавобда” бизни хукм қиладиган нарса айнан Исо айтган каломи бўлиб, бизни хукм қилар экан. Албатта, Исо бу дунёга бизни қутқариш учун, гунох қуллигидан инсониятни озод қилиш учун келган. Бугунги ибодатни айнан мана шу мавзуга қаратишни мақсад қилдим. Истасангиз, ибодатимга шерик бўлинг. Бир нарса аниқки, бирга айтилган ибодат катта куч қудратга эгадир. Келинг, қўлларимизни ибодат учун очамиз. Худойим, бизнинг Парвардигоримиз, ҳақиқатинг қалбимиздан жой олиб, у ерда маҳкам ўрнашиб олсин.\nЧунки айнан ҳақиқатинг қўл-оёқларимиздаги шайтон кишанларини бузиб ташлади. Айнан исонинг каломи, Унинг биз учун қилган иши, Унинг хочдаги ўлимию-тирилиши озод қилди. Худойим, бизни қулликка қайтишдан ўзинг асрагин. Биз ташлаб қўймайман деб айтгансан. Шундай экан, Сенга сўнги нафасимизгача умид боғлашни бизга ўргат. Бизни кундан кунга руҳан бақуват ва етук бўлишга чорлагин. Бизни охиратда, Каломинг хукм қилмасин, аксинча, номаларимиз, Каломинг варақларига ёзилиб қўйилсин. Худойим, охиратгача, оёқларимизда туриб, бор кучимиз билан айнан мана шу ҳақиқатинга, Масиҳинга умид боғлашимизга ёрдам бер. Худойим, нима қилмайлик, қаерда бўлмайлик, қандай одамларга дуч келмайлик, биз доим, ҳақиқатинга суянайлик. Ҳаётнинг қийинчиликлари бизни қийнаганида, айнан Сенинг ҳақиқатинг соясида яширинишга ёрдам бер.\nОёқларимизда туролмай, йиқилганимизда эса, айнан ҳақиқатинг бизга ўрнимиздан туришимиз учун қувват бағишласин. Айнан Каломинг, бизга шағдам қадам босишга куч берсин. Сенинг муқаддас номинг улуғлансин Худойим. Омин.\nҚувғинлар учун ибодат\nХудо иродасини адо этиш